Mipi Hmai Ah A Cian Bak Ko : A fapa nupi tthit puai ah a Mo nu cu Stage cung ah hiti bak in a tlaih i a Hnamh (+Video) – Onlinenungak\nMipi Hmai Ah A Cian Bak Ko : A fapa nupi tthit puai ah a Mo nu cu Stage cung ah hiti bak in a tlaih i a Hnamh (+Video)\nFapa le nupi bak mipi hmai i van hnamh thlauhmah ko cu mizei bantuk pa ko khi dek a hei si hnga ti cu tuaktan awk a tha ngaingai. Zah a kai ngaingai mi minung cu a si ve lo hrimhrim lai i a nun zong nuam ngai le hruk ngaiin a hmang mi minung a si lai ti cu fiang tein theih khawh a si. A video in kan van chiah ko caah tampi zong ttial awk a um lem loh.\nZu a rit buin a fapa nupi thit ni ah a monu cu mipi hmai ah ai hruai i a hnamh cuahmah lio cu video in an rak record i a lar taktak i rampi nih an ceihhmai hna. A video i ai ttial ning ah cun hnamah a timh tiin ai ttial i nangmah nih a video khin hei zoh ve law a hnamh le hnamh lo cu nangmah nih biakhiahnak rak ngei ve ko.\nHi thil hi Yangchen, Jiangsu province thitumhpuai i a cang mi thil a si. Video i na hmuh mi pa khi nupi tthi pa ‘mopa’ i hringtu a pa a si. A fapa nupi cu zu a rit buin mipi hmai ah ai chawh pi i video i na hmuh bantuk khin zoh dawh lo ngaiin a cawlcang pi. Mipi cheukhat nih cun an kut an bengh chih.\nA video chung ah cun alang lo nain news nih a langh ter ning ah cun Mo ngeitu chungkhar pakhat nih hi ti i an cawlcangh lio ah hin a va zuan hnawh i kut a va thlak i stage cung zong in a tla tiin an langhter.\nA rianran nak in mopa le monu hi inn ah an lawi pi hna i cuticun an thawngpang cu a dai ve thai ko tiin news nih alanghter. Mipi theih in cun buai hna hlah hmanh seh law zeitluk in khin dek an inchungkhar ah cun an hei buai ve hnga ti cu mihruk a silo mi nih cun kan tuaktan khawh cio ko lai ti zumhnak a um.


WHO Nih Global Health Emergency Ah An Thanhnak An Tuah Cang – Chin World News Evening\nFebruary 1, 2020 Salai Van World News\nWHO Nih Global Health Emergency An Phuan Cang: China ram Wuhan khua in a chuakmi Coronavirus zawtnak cu a karh chin lengmang i vawleicung pumpi nih ṭihmi zawtnak ah ai chuah. Minung 213 an thi cang. Nihin January 31 tiang ah hi zawtnak a ngeimi hi ram 23 ah minung 9944 an si cang. China ah 9809 ramdang ah 135.\nRamkip ah a karh chin lengmang lai ti an phan caah zahan chun ah WHO nih Global Health Emergency ah an phuan cang. A sullam cu ramkip nih hi zawtnak a darh chin lo nak ding thil tuah cio hrimhrim ding ti nak a si i ram tampi nih China ram in-ah khuatlawn lo ding timi le vanlawng zuanter lo ding tbt. nawl (order) hi an chuah cang. China economy hi faak ngai in a hnursuan te khawh men.\nRelchih. TRUMP A RIAN IN PHUAH DING: Kehdak “Democrats” pawl nih President Trump a rian in phuah “Impeach” an timhmi cu Senate zong ah ceilak an ceih ve cang. Nain Kehdak Impeachment Managers pawl nih withness dang auh-chuahpi rih kan hau tiah a dih lei ah an nawr chih len hoi hna. Zu ai tha-za deuh lo i hrai khat te cu a baa in van kan thlet ta rih ko a timi an lo pah. Withness dang auh rih ding le ding lo hi hmaizarh nikhat ah vote thlak te dawh an si.\nR lei in minung 2: Mitt Romney le Susan Collins nih withness dang auh dingin Democrats pawl vote pi an timh hna. Kehdak pawl nih a dang pakhat an sawm khawh rih sual ahcun vote hi 50-50 a si lai i Supreme Court Chief Justice John Robert nih bia a khiahpiak te hna a hau kho mi si. Midang nih an vote pi ti hna lo ahcun withness dang auh i biahalnak tuah ti lo dingin biakhiahnak “verdict” an tuahpi colh te hna lai ti zumh a si.\nAtu tiang ahcun Kehdak pawl nih Withness dang “John Bolton” hi a auh i biahalnak an tuah rih zong ah Senate a tam deuh nih cun an hnatlak pi hlei ti hna dawh a si lo. A ruang cu Senator 100 ah Republicans “Or-sen” 53 an si i Democrats le Independent hi 47 an si. President Trump a rian i phuah “Impeached” ding ahcun a tlawm bik Senator 67 nih phuah dingin an lungtlin a herh. Kehdak nih vote 67 hmuh ding cu chim lo vote 50 hmanh hmuh khawh dawh an si lo.\nRepublicans lei lawng si lo in Democrats lei zong in minung 2 nih President Trump a rian ngai ngai i phuah “impeached” tuah ding cu kan vote lai lo an tiah zapi theih in an phuan cang. Cucaah Democrats pawl nih kum 3 renglo President Trump Impeachment tuah an timhmi hi pakpalawng; caan le phaisa paam men ceo a si ti a ruatmi an tam chin i kum 2020 zong ah President Trump hi an thim ṭhan te ko lai ti an zumh. Credit: The Chin Voce


Tg. Lian Khaw Siam Ngaihchiat Pinak - News and Media\nTg. Lian Khaw Siam Ngaihchiat Pinak\nApril 8 ni ah, SAC ralkap hna nih Kalay khua chung um Tg. Lian Khaw Siam (kum23) cu sii cawkding a kalnak ah zohchia tuk in an rak thah. Dohthlennak chungah a nunnak liam mi Tg. Lian Khaw Siam a tantaak mi a chungkhar kan in ngaihchiat pi hna i, upatnak sang bik zong kan pek.\nTlangcung mi kan ram cia ah duh paoh in an kan thah hi Zomi Federal Union nih kan duh hrimhrim lo. A dih rih lomi, hi dohthlennak ah hlawhtlinnak kan hmuh hlan tiang kan doh peng rih lai i bia zong kan i kam tiah Lg. Lian Khaw Sian ngaihchiatnak he upatnak kan in pek. Crd – TCP\nKayin ramkulh, Pharuso(ဖရူဆို) peng Makharaw(မာခရော်) khua le Lawcekhu(လောကျေခူ) khuathar kar nizaan April 12 zaanlei suimilam 4:00 hrawngah SAC ralkap hna cu KNDF phufonh nih an kah hna i SAC ralkap nih an i citmi private motor pakhat, ke 10 ngei motor pakhat le motor dang pakhat an rawk i SAC ralkap 8 an thi, hliamtuar zong an um tiah KNDF battalion 15 nih thanh.\nSAC ralkap hna cu Pharusu (ဖရူဆို) khuachung ummi no.14 raltuk a cawngmi an si i, Makharaw(မာခရော်) khua le Lawcekhu (လောကျေခူ) khuakar hleidonh serding in an kallio ah KNDF battalion 15 le mizapi vengtu ralkap phufonh nih an kah hna hi a si.\nSAC ralkap nih an i tlaihmi MA2 meithal zuun 1, 60mm bomb lung 2, kuanfang hna le raltuknak ah hmanmi thilri zeimawzat cu lakpiak an si, cu kahdohnak ah cun mizapi vengtu ralkap phu lei in minung pakhat hliam a tuar i a hliamhma kong ah thinphan ding a umlo tiah KNDF battalion 15 sin in theih a si.\n#ChaungOo le Pakokko Ah SAC Ralkap Le Pyisawtee Pawl Kahdoh An Tong\nSagaing ramthen ChawngOo peng Kinmontaw(ကင်မွန်းတော်) khua ah umhmun khuarmi SAC ralkap le pyusawthi minung thazaang 20 hrawng le ChawngOo PDF kar April 11, zinglei ah kahdohnak a chuak.\nApril 12 zinglei ah Kinmontaw(ကင်မွန်းတော်) khua cu SAC ralkap lei nih hriamngan in an kah hna. Cun ChawngOo-Pakokko lam thennak hmun ah a umkal mi khualtlawng mipi hna sin ah phaisa a haltu SAC ralkap hna cu mizapi vengtu ralkap phu nih bomb an puahhnawh hnna.\nMagway ramthen Pakokko Myotit lei motor lampi ah umhmun khuarmi SAC ralkap hna cu tualchung hriamtlai phufonh nih bomb in an cheh hna i SAC ralkap minung 3 hliam an tuar tiah theuh asi.\nApril 13, zinglei suimilam 2:00 hrawng Myotit lam ah SAC ralkap, pyusawthi phufonh le mizapi vengtu ralkap phufonh kar kahdohnak a chuak pyusawthi 3 an thi i 2 nih hliam an tuar. Cu kahdohnak cu Southern YSO PDF, PAKOKKU NORTH PDF, KING COBRA PDF phufonh nih tuahmi a si cathanh an chuah.\nPDF Kalay Camp Latu SAC Ralkap le Tualchung Mipi Ralkap Kar Kahdohnak A Fak


A tuarpi Nak A Lang ter Cang - The Chin Celebrities\nRam h lasa thaim lei in a min a thang taktak mi kum 37 in nizan ah a thi mi singer Mee Mee Khel cu kawlram ah love song lei in si seh pathian hla lei zong ah a lar ngai mi minthang pakhat asi. Hlasa thaim Mee Mee Khel cu mipi nih uar tuk mi le thazaang an pek tuk mi zong asi.\nHlasak thiam Mee Mee Khel cu nizan nii ha khan aumnak Australia ah zanlei ah mual a liam. Singer Mee Mee Khel a thi nak kongah a rian tuan tti hawi hna zong nih an fb cio ah an ngeihchianak cu an lang ter cio hna. Tu zong ah kawlram lemcang thiam Thet Mon Myint zong nih a ngeihchianak cu afb ah a tang lei bantuk in a van lang ter ve.\nKawlram a rak kir lio ah ka u sung tin puai ah tonnak caan ka rak ngei. One lady Show a rak tuah lio zong ah ka rak kal kho ve. Tu ah cu a nih cu a um ti lo, Ka hngakchiah te in hlasa thiam mi hna lak ah ka rak uar/tlei chanh tuk mi pakhat a si. Van cung ram tu ah hinak in tha deuh le nuam deuh in um in din cang ko um.\nCaah a hlei in mipi nih an uar mi le tha zaang zong an pek ngaingai khun tiah chin khawh a si. Mah tluk in mipi nih an thei chan mi minthang super model thin zar wint kyaw cu a thar in a hmanthlak nak a si.\nSinger Mee Mee Khel a thi nak kongah a rian tuan tti hawi hna zong nih an fb cio ah an ngeihchianak cu an lang ter hi cu uar a um kho taktak mi a si, a thih hnu zongg ah mipi nih an lung leng cio nak le an lung fahnak hi an lang ter cio hna.\nMin Thang Hi Cu Min Thang An Si Ko Ee


Thinphan Awk Ah An Ruah.Tutan Jan 6 ni US khualipi a cangmi cu tuanbia chia ngaingai asi tiah chim lengmang asi. – Hakha Cherry\nThinphan Awk Ah An Ruah.Tutan Jan 6 ni US khualipi a cangmi cu tuanbia chia ngaingai asi tiah chim lengmang asi. Duh lonak langhter khawhnak ram asi nain duh lonak ruang ah kar hlei tuk lamh i hrawhnak le thihnak tiang a chuah tertu lungput nih US ram a mui a van chiat ter. Vawlei ram vialte caankhat cu a mui a chiat caan a um viar theu, a ruang tu ai dang cio tawn.\nHithil a cangmi lak ah Khrihfa biaknak hruaitu cheukhat hna nih kan biaknak caah tihnung mi a um tiah an ti. Cucu a bik in “Jesus Save” timi aalan le Khrihfa aalan put in cozah inn boh le luh hnawh mi kha asi.\nKhrihfa tuan bia zoh tik ah Pathian min hman in mah duhnak tlinnak caah ruru hranghrang in an cawlcangh tik ah thisen a luang tawn nain Pathian pennak a kau chinchin lem loh. Peter nih Jesuh tleih ah a rami ralkap kha nam tein a doh hna nain Jesuh nih a fimter than, cunih a chimduhmi cu Khrihfa mi hna nih Pathian bia le min hi buainak le namnet nak ah siseh midang titsa fah le thisen luannak ah a duh lo zia kha a langhter.\nCucaah a hlan chan i a rakcangmi Pathian min put in khrihfa ralkap tiah zumlo tu an rak thah hna le an mah duh paoh in an rak tuah lio chan bang kan biaknak hi kalpi le nunpi than dawh kan si tiah an ti. Dawtnak le vel in a luangmi thawngtha kha vainam le hriamnam ah kan ser sual ah cun Pathian pennak a bi chin lai i Khrihfa muisam cu muidup ah phak a fawi te. Bible cawnpiak ning he ai kalh ngai ngai.\nCucaah Paul nih thawnnak a ka petu khrih thawng in zei thil paoh ka tuah khawh ko hna a timi hi amah minung duhnak tlin kha si loin Pathian sunparnak le dawtnak a vel a karnak caah i tuah khawh kha a chim duhnak asi.\n“Biden te lei an bawi ruang ah Pathian a fa deuh hlei lai lo i, Trump te lai an bawi nak in Pathian a thawng deuh hlei lo”Pathian cu pathian asi ko.\nKan duhnak cu zei lei paoh si ko seh si nain Pathian min hmang in hrawh le buai nak chuah ter le hliamnak ral thawhter te hna tu kan hman lonak hnga a bia pi tuk. Pathian muisam ceu ter tu si hi Kan Miphun thluachuah sangbik asi ko lai.\n“Dawtnak le Avel in a luangmi thawngtha cu hriamnam le nam netnak ah hman sual ah cun Pathian pennak a mui chiat ter pin ah Sehtan thlaici tu kha eden thar ah keuh ter bantuk asi”\nNote: Keimah ruahnak asi. Tulio cangmi kong ah biaknak le mit in ka van cuanh ve mi te asi.Credit-Ronald Charles Nunuk


Mother Teresa special assistant a rak tuan ton mi pa cu mi nih an velh ruang ah a nunnak a liam – LAI NEWS\nMother Teresa special assistant a rak tuan ton mi pa cu mi nih an velh ruang ah a nunnak a liam\nMother Teresa i special assistant a rak tuan piak tu Mark Bloomfield, 54, cu UK ram Wales ah mi nih an velhnak in a nunnak a liam. Zei ruang set ah dah mi nih an velh timi cu police nih an langhter rih lo.\nMi veltu ansi tiah ruah mi mi 2 cu an kherh hlai hna hnu ah Colin Thomas Payne, kum61 pa cu velhnak he pehtlaih in an tlaih i a dang pawl zong kan kawl cuahmah hna tiah South Wales police nih an chim.\nBloomfield hi England ram Stratford-upon-Avon ah a um mi asi nain mission le charity rian a tuan ruang ah ram kip hmun kip ah a kal i England ah hin khua a sa tuk lo.\nIndia ram Calcutta ah Mother Teresa special assistant a tuan pah in sianginn pakhat a tuah i nu pawl nih biatak tein ca an cawn khawhnak caah a rak i zuam. Africa ram zong ah charity rian tampi a rak tuan.\nBloomfield hi zei ruang ah mi nih an velh ti mi cu South Wales police nih an langhter rih lo nain an hlat hlai cuahmah lio asi.\nPresident Trump cu Japan Mithmai zong a zoh bak lo\nISIS pawl Rakhine ram ah luhding biatak te in an ni zuam\nHuawei company caah thawngpang tha


HODAH PRESIDENT ASI LAI TIMI A FIANG CANG HIH, RAK ZOH CIO UH – The Chinlung Post\nUS thimnak kongah theih aharh taktak mi chungin tlawmpal zapi kan i fiannak dingah tlawmpal kan vun langhter. US thimnak ah hin party a hme deuh mi an um pah ngai ko nain party pahnih ah hin pakhat khat lengmang a tling tawnmi an si. Aliamcia kum 1792 kum thok in US President thimnak cu Kum 4 dan in tuah a si.\nTukum thimnak ah hin Donald Trump le Joe Biden cu presidential candidate caah fehter an si bangin atuhi vote an rel cuahmah liopi asi. Hodah aitei lai timi cu a hnu ah afiang te lai. US president thimnak konghe pehtlaiin thilsining an langhtermi tampi chungah US thimning cang cu atlangpi in a tanglei bantukin hin a si.\nParty ngan pahnih asimi hna nih an party chungin President candidate ca an thim tawn i, Candidate thim ding ah a hrampi cu Primary le Caucus election ti a si. State tthenkhat ah Primary Election an tuah lio ah tthenkhat caucus an tuah ve. Primary ah hin Party chungtel hna nih Secret ballot hmangin delegate an thim i state tthenkhat ahcun Party ah chungtel sinak angei lomi nih vote thlak khawh asi lo.\nCun Caucus timi tu ahcun Party member hna topumhnak an tuah i vote thlak siloin delegate an thim ve tawn. Primary Election cu state le khuachung cozah hna nih an tawlrel tawnmi asi i, Caucus tucu Party nih an tawlrel tawnmi asi ve. Atlangpi in January thla in June thla karlak ah hin thimnak an tuah tawn. Tthenkhat state ahcun Primary le Caucus thimnak hi hmunkhat zongah an tuah.\nPahnihnak ah National Convention tiah an ti.Hihi a fawinak cun Party Khawmpi or Civui ti khawh asi. Atlangpi in hihi July thla ah an tuah tawnmi asi i, Tukum tu ahcun zawtnak ruangah sunglawi in an tuah kho lo. Hihi August thla lawng ah an tuah pin ah minung zong tampi an chuak kho lo. Tukum Republican Party in delegate thimmi hna nih minung 2550 an si.\nDemocrat in delegate thimmi hi minung 3979 an si ve ti asi. Hi an thimmi delegate hna nih hin thimnak caan an party president siseh vice president nominee an thim tawn hna. Party National Convention ah hin official in party presidential candidate hi thanhnak an tuah tawn. Tutan zongah August ni 19 ah khan Democrats nih Joe Biden an thim i, August ni 29 ah Republican zong nih Trump an thim ve, atuhi an dirhmun ai fiang rih lo. Hodah president asi lai timi cu..\nUS President ttuan khawhnak dingah a hau taktak mi cu US ah a chuak mi hrimhrim asi lai. Cun US president a ttuan dingmi hna cu kum 35 hrimhrim a tling cangmi asi lai. Cun kum 14 tal US ah a um hrimhrim dingmi asi. US ah a chuak lomi US citizen asimi hna cu president caah thim khawh an si lo tiah an chim.\nTutan ah hin tah atutiang dirhmun ahcun Biden nih Donald Trump cu avun thlau ngaingai ti asi. Asinain hi konghi fiangin theih asi lo. Trump nih Biden cu atei ngaingai tiah an ti. Sihmanhsehlaw afiang rih lo. Result fiang taktak cu arauh hlan ah kan theih cang lai. Hi konghe pehtlaiin US president thim ning cang cu acunglei langhtermi ah hin a vun fiang ngaingai lai dah. Hodah nan zumh cio?


Vawleicung thawngpang kan thei mi hna hi tih nung mi thawngpang lawngte si ko ruah, Kawlram thawngpang si seh, thawngpang kan thei mi pawl hna hi lung a mit ko, A hlan ah thawngpang kan rak thei tawn mi tih nung ngai mi IS pawl hna zong an vun chuak than cang hoi. Russia le Ukraine an buai chin lengmang cang. Mah lawng si lo in,\nChina le Taiwan i tuk ding in ready in an um hoi cang. Ka rak tial cia bantuk in US le Russia cu meeting voihli\nan ngei hnuah zeihman biachanak an tuah kho lo, US nih Russia duh ning a cohlan kho lo, Russia zong nih\nUS duh ning a cohlan kho lo caah i tuk ding si cang ti bantuk in bia a vun chuak i, Russia Deputy Defense minister nih US hi kan tih nemmam lo tiah a chim hnuah Ukraine ah um, US ambassy ah riantuantu tampi le an chungkhar hna cu US ah kir than ding in ti an si cang. Cun, US nih hriamnam tampi hmangin Ukraine a bawmh cuamah i, Atu hi NATO ralkap pawl hna zong\nUkraine ramri ah tampi kuat an si cang. British zong nih Russia nih Ukraine a tuk ahcun Ukraine ka\nbawm lai tiin ralkap a kuat ve cang hna. US le Russia duh ning a khat ti lo caah atu cu, US, President Biden nih\nUS troops thawng leng (thousands) hna cu Europe ah kuat ding in biakhianak a tuah ve cang. Ukraine le Russia buainak ruangah thil thalo, raltuk voihthumnak a chuak ko lai hi tiah a zum mi tampi an um cang. Atu mah bantuk in buainak a vun chuaknak ruang bik cu, Ukraine nih NATO rampakhat si ve ding in lam a kawl, Mah kongah Russia nih a duh lo i,\nUkraine ram hi NATO ram pakhat ah a tel ve sual ahcun Russia ram caah tih nung mi thil a si caah ka cohlan\nkho lo tiin a chim. NATO member pawl nih Russia chim ding mi a ngei lo, Ukraine duh thimnak lawngte\na si an ti ve i, a hlei in US nih NATO ram kauter a duh lio ah Russia nih a duh lo. Cucaah mah bantuk buainak hi a vun chuak mi a si. Atu hi Ukraine mipi tampi hna cu, raltuk a chuak lai caah tiin ralkap ah tampi an lut cuamah lio a si. Mah buainak hi a zual chin lengmang lai ti a fiang cang. Cred-RTK\nKawlram thawngpang dang… Chindwin tiva ah Mongwa in a rak kai mi riahcaw a phortu ralhrang tilawng\ncu mipi vengtu ralkap hna i bawm nih nizan January 23 ah Kani peng, Muhngaw le Ngawngpinwin khua karlak ah an kah hna.\nHi kahdohnak ah hin ralhrang lei in ralbawi senthum pakhat le midang 4 an thi, tiah theih a si. “Kahdohnak hi January 22 zanlei in aa thawk cang. Zaan ah i kah deuh a si caah a thi mi fiang in kan thei kho lo. January 23 zingka suimilam 11:00 hrawng i kahnak ah ralbawi senthum pakhat le midang 5 an thi, mipi ralkal nih an kah mi hna hi tilawng 9 an si,” tiah Kani-PDF in chimphuannak nawl ngeitu pakhat nih Yangon Khat Thit media ah a chim.\nCu ralhrang tilawng pawl cu Kani-PDF, MPDF, Golden Triangle Forces le M&K The Boys phu aa fonh mi nih an kah hna tiah theih a si.\n= Caan Tawite Chungah NUG Bond Cu Ting 5000 mmk Man An Zuar ; San Fancisco ah NUG Prime Minister’s Cup (pumpululh) laksawng peknak an tuah i,\nhi lio ah hin NUG bond zuarnak an ngei chih. US dollar 277,100 man leng an zuar khawh, tiah theih a si. American ram San Francisco khua ah January 23, zarhpini ah an tuah mi NUG prime minister’s cup pumpululh zuamnak laksawng peknak le Bond zuarnak cu Pan Sae Loe le a ṭuanpi hna nih an tawlrel tiah theih a si. Dollar 100 in dollar 5000 man tiang Bond cu an zuar i tlap 500 a dih tiang minung i tlang in thazaang an kan pek,\ntiah Pan Sae Loe nih amah social media ah a langhter. Myanmar ramchung um mipi hna ca ah NUG Bond zuarnak\ncu caan sining nih a pek rih lo caah ramleng um Myanmar mipi deuh lawng zuarh an si nain, ramchung um mipi cheukhat hna zong cawktermi tampi a um tiah theih a si. Cu an zuar khawh mi dollar rate cu Myanmar phaisa in ting 5000 leng man a si i. Cheukhat cu tlap hnih tlap thum tiang a caw mi an um. Phaisa chuak zat dihlak cu NUG tuanvo ngeitu sin ah thawngthanh a si cang, tiah Pan Sae Loe nih a chim. Cre-TCP


Pathian a tha, USA ram khuaci bantuk in a mui mi cu thawngpang a tha chin lengmang cang\nNizan ah White house ah Press Conference an tuah i, President Donald Trump, White House task force Dr.Deborah Birx le White house Press Secretary Kayleigh McEnany nih fianternak an tuah.\nWhite House Coronavirus task force chungtel, Dr.Debrah Birx nih data an laakmi vialte in fianternak a tuah. US ah a thimi an tam nain ni khat hnu ni khat a thimi an zor, sizung ummi an zor. ICU a phanmi an zor, Virus test an tuahmi mi hna million 13 renglo an si cang. State kip ah test an tuahmi hi an milu i 4-8% tluk a si. Ramdang he a thimi tachunh ah [ Minung million pakhat ah minung zeizat a thimi timi ah US cu a niam lei kan si.\nCoronavirus ralrinnak kan tuahmi vialte nih khat lei in cumpi tlangrai khuaruahhar in a rak zor ter ve. Social distancing, kut tawl le hmaihuh nih cumpi tlangrai hi tha tuk in a rak khamh khawh timi zong an hmuh chihmi a chim chih. Hmanthlak ah hin data an laakmi ka taar chih. A zuammi nih zoh khawh a si. Credit- Salai Lairamthang\nBe the first to comment on "Pathian a tha, USA ram khuaci bantuk in a mui mi cu thawngpang a tha chin lengmang cang"


Mino Tam Pi Nun Nak Thap Lio Ah Miphun Zuar Tu Dalan Kong Ruah Chuk Ruah Cho – Thechinlandtoday\nMino Tam Pi Nun Nak Thap Lio Ah Miphun Zuar Tu Dalan Kong Ruah Chuk Ruah Cho\nadmin December 21, 2021 Leave a Comment on Mino Tam Pi Nun Nak Thap Lio Ah Miphun Zuar Tu Dalan Kong Ruah Chuk Ruah Cho\nNUG cu Mipi Cozah asi tiah Cohlan cia asi nain 2021, 14 September ah DDay a thanh mi belte a cohlan tu an um lemlo. DDay sullam cu Kawlram ah Civil War aa thawk cang tinak asi. Rallokap le a minung vialte, Dalaan le Non CDMers tiang in, thianh ding tiah DDay Dundan ah aatel caah Vawleipi nih DDay an cohlan lo hi asi. Ral he aa pehtlaih lomi minung le thilri hrawk in thahnawn kha Geneva le Human Rights (Nuhrin Covo) phu nih an cohlan khawh bak lo. Geneva mumal ahcun a nung in tlaihmi Rallokap thah zong kha a cohlan lo. Tha tein zohkhen in pawkhim tein Tirawl pek ding, hremh bak lo ding, thongthlak in an biaceihding, tihi asi. Dalaan le USDP Party thah hi UN le Geneva phung nih an duhlo bakmi asi.\nNUG le Mipi an kan tanh bak mi ram hna cu, Australia, Belgium, S.Korea, Japan le EU 27 ram hna an si. NUG nih anram ah Embassy (Tanzung) an tuah khawh cang. Tanzung riantuan tu zong thlahlawh an pek piak hna. Ruah awk a um mi cu: Japan le Singapore nih Kawl Rallokap cu a dotla mi Raltuknak Tindan an pek rih hna.Australia, France, Germany ram hna nih Kawl Rallokap he Gasoline Sipuazi an tuah ti rih hna. A hlawk tuk caah thlah an siang tilo. MAH le Crony hna sipuazi phih karh dih timi a hlawh tlin khawh tilo. UN nih Hriam zuar lo ding an ti. China, Russia, India le Ukraine nih MAH cu a duhmi hriamnam kip he Jet Fighter tiangin an zuar fawn.\nUN le Vawleipi nih Kawlram mipi cu Humanitarian timi minung le minung zawnruah nak le thlachiat ruatnak lungput he ka bawmh lai ati. UN nih USD 300 Million a hmuh cang. Eidin Tirawl le Sii ai, Fenh ai le Hnipuan in chanchuah an kan timh hi asi. Ralzam hna zohkhen kilven, kilkam riantu tuan aa timh mi asi. Hriamnam in NUG le Mipi bawmhtu ding an um lo. Aruang cu Ralhrang rian kan tuan caah asi. Ral he aa pehtlaih lomi hrawk le thah ruang ah asi bik ko. Cucaah hriamnam cu mah tein i zalh a herh cang. NUG zong nih tampi in cawk piak ding asi, phaisa tampi a ngeih ko caah. Tutiang NUG umtu ning zoh tikah, MAH le Rallokap tei khawh tiangin, hriamnam an kan bawmh ko lai tihi ruahchan awk ah a har ngai rih. Hmailei kong belte ka chim khawh ve lo. Phaisa USD 1500 Million a ngeih mi NUG nih CDF caah USD million 100 hi a bawmh khawh tuk. 6.67% te lawng asi rih. CDF hi 10% in a bawmh ahcun USD 150 Million asi ve hnga i duhherh mi hriam tha tha kan cawk khawh dih. Arau hlan ah Thantlang kan lak ve hnga. Hakha zong kan lak cang lai cu mu.\nKawl lei ah cun Dalaan an thah mi hi atam tuk hrinhran. Chim cawklo kan ti ko lai. Hakha – Thantlang Dalaan case hi (3-4) lawng a um nain, a buaibai ngai ngai. Cucaah Dalaan thahnawn mumal hi tharchuah hrim hrim a herh cang. Asikhawh ahcun thong inn ngeih a herh. Dalaan cu tlaih hnu ah thongthlak siseh. An biaceih in thih tlak asi ahcun, thih ve ko seh. Meithal tlaih lomi Chin Mino le CDMer hna kha homeguard or Police training i pekseh. An mah nih Dalaan thonginn cu cawngh hna seh. Meithal tlaih lomi, CDF Upa hna nih Biaceihbawi tuanvo lak ve hna seh. Homeguards or Police hna nih Khuapi le mipi kha ven hna seh. CDF he i bawmh in Khua uktu kha thimh hna sehlaw, rule of law a um i, mipi nih duhdim tein khua an sak khawh nak hnga, khuapi uknak ah i tel ve hna seh. Meithal tlaih mi CDF nih khua uk bak ve hlah seh. Dalaan tlaih le thingthlak cu Homeguard nih tuanvo lak seh. Biaceih bawi hna nih biaceih hnu ah Dantat siseh. Dalaan thongthlak le biaceih cu kan i phah zawh loah cun NUG Cohlantu le NUG Tanzung umnak ram hna cu bawmhnak hal in, an ram ah thongthlak le biaceih siseh.\nNUG le ramdang nih phaisa an kan bawmh zungzal lai lo i, ramdang ummi chin mi lawng nih bawmh ding in thil a kal. Kan thah mi Dalaan pa / nu i rualchan cingla, phun hawi, khuami le pengtlang nih CDF caah phaisa an thawh duh tilo kho men. Dalaan thahnawn nak nih pumkhat sinak siloin i thencheuhnak a chuahpi i ral ah kan i ser khawh caah, Dalaan Theory hi i thlen seh / i tharchuah seh tiah agenda ka chuah pi bia. Dalaan kaltak in tongh hlah uh ka ti naisai lo hi. Dalaan thahnawn nak nih UN ah Legitamcy a hnursuan ti zong philh lo ding. MAH le Rallokap bawizik rual hna ICC tazacuai phun in tuah kan si lai lo ti khawh asi ve lo.\nTulio Zawt Nak Thar Omicron Zawt Nak Thawng Pang Thar Update →\n← Magwe Ram Then Kah Doh Nak Fak Tuk A Chuak Council Ralhrang Pawl Anthih Dan Lung A Hmui Kho Tuk


Hakha Peng NLD Party Hi A Chung Lei In An Rak Buai Tuk Ko Hi – Lai Lungrawn Post\nAugust 4, 2020 admin Chin News\nHakha peng NLD party chung ah buaibainak tete a um peng ko nain, a lenglei ah thawngpang chuahter an duh lo, tiah thawngpang theih a si. Ralkap chan lio tein Chin state NLD Chairman a rak tuan cang mi le a rak cawlcangh pengmi Pu Zo Bawi zong tukum 2020 thimnak ah aa cuh lai lo, tiah thawngpang te hna va theih chap lengmang cu lung a nuam kho hrimhrim lo. Chin State NLD Chairman le Chin State Hluttaw Speaker Pu Zo Bawi hi Hakha Pyine Hluttaw No.1 in 2015 kum ah teinak a rak hmuh i, cu thiamthiam in tukum zongah Hakha Pyine Hluttaw No.1 meehmun in cuh than ai timh nain, Nay Pyi Taw lei nih Pyituh Hluttaw ah cuh dingin an rak ti caah tukum thimnak ah cuh ti lo a ngol lai, tiah thawngpang theih a si cang.\nNLD central lei le Chin ramkulh EC pawl karlak ah theihthiam lonak tlawmpal a um pah rua ti khawh a si. Pu Tial Ling cu Hakha peng Pyituh Hluttaw in cuh dingah Hakha EC nih ticket an pek nain, Pu Zo Bawi hmunhma ah ECE phu nih Pyine Hluttaw no.1 ah cuh dingin hmunhma an rak pek than tikah zeimawzat cu a buaiter ngaingai ti khawh a si. Cucu Pu Zo Bawi nih Hakha peng huap Pyituh Hluttaw ah zuam ding cu ka sungh cang lai, tiah zakhat ah zakhat a fiang tuk cang caah a ngol lawng si loin amah aiawhtu le a hmunhma ah a hawikom tha Sonny Than Cung tu cuhter a timh than tikah a buai chinchin ti khawh a si.\nPu Sonny Than Cung hi Amyotha Hluttaw meehmun ah candidte a rak sokmi a si nain, Pu Zo Bawi meehmun ah hin Pu Moses Thla Cung nih aiawh ding a si, tiah cheukhat mipi pawl aw an a leng pah cuahmah cang. Thawngpang dik a si le si lo cu thawng fiang theih a si lo nain Dr. Aye Aye Ngun hi ECE lei nih Pyine Hluttaw no. 1 ah cuh dingin Chin state NLD upa pawl cu an fial hna nain an cohlang lo tiah thawngpang zong a um rih fawn. Tutan Hakha NLD cu a chung lei in an buai ngaingai ti khawh a si. Atu ahcun Pu Sonny Than Cung nih Pyine Hluttaw No.1 in a cuh lai, tiah thawngpang theih than a si cang.\nUSDP Mee Pe Hrim Hrim Uk (2008 UPadi remh le federal hmuh duh Ah)


Coronavirus: Zeitindah thawngpang dik lo kan khamh lai – THE CHINLAND POST\nCoronavirus: Zeitindah thawngpang dik lo kan khamh lai\n|Editor – The Chinland Post| – Iran ahcun Covid-19 zawtnak in luatnak caah Spirit din a tha tiah thawng an theih. A dingmi minung 300 renglo an thi cang tiah theih a si.\nCorunavirus kong ah Internet ah thawngpang dik lo tampi a karh. Hilio ah thiamsang hna nih zapi nih “ngandammi thawngpang” ngah khawhnak lam mipi a kan forhfial. Zeitindah thawngpang dik lo kan kham khawh lai?\n1. I din ta law khuaruat\nAho paoh nih chungkhar le hawikom hna himte in umter kan duh hna. Cu tik ah thawngpang kan theihmi, ruahnak kan ngahmi pawl cu a rannak in Email, Facebook, WhatsApp le Twitter tbk pawl in kan kuat colh hna.\nAsinain thiamsang hna nih cun a pakhatnak ah thawngpang na thanhchin hna hlan ah le thawngdik lo na karhter lo nakhnga hitin an kan chim. Na tuah hna hlan ah, ‘i din ta law khuaruat.’\nNa theihmi cung ah lunghrinhnak na ngeih ahcun, i din ta, cun thuk deuh in thil sining check hmasa.\n2. Khoika in thawng a rat timi check hmasa (Check your source)\nNa theihmi midang na kuat hna hlah, na thanh hna hlan ah, thawng an theihtertu kha khoika in hi thawng a rat timi bia hal hmasa hna.\nNa hawi nih midang a hawile sin, a chungkhar hawi sin in a theihmi thawng hna a si ahcun cucu lunghrinh ding a si cang. A dik kho tak hnga maw ti biahal awk ngai a si hnga.\nNaitan hna ah MA a dihmi upa pakhat cu zawtnak a ngei cang tiah thawngpang dik lo a chuak i cu thawngpang nih pawngkam zeitluk in lungre theih a chiah hna kan tonmi a um.\nCheukhat Internet ah Virus kong he pehtlai in an tialmi kong ah a dikmi cheukhat an um ve. Tahchunhnak ah kut thiangte in atu le atu i tawl cun zawtnak karh a zorter tbk. Asinain cheukhat a chuakmi cu zawtnak damnak caah cucu tuah a herh, ei a tha tbk a um tikah aa zummi caah pam chin tonnak le rawhralnak a chuahter.\n“Zawtnak kong he dik taktak in thawng a kan theihter tu bik cu NHS, World Health Organization (WHO) le US hrambunh Centers for Disease Control and Prevention pawl hi an si,” tiah UK ah thawng dik kong checkhlatnak a tuahtu Full Fact in Claire Milne nih a chim.\nThiamsang hna le zumhawktlak mi thawngpang thanhtu (BBC, VOA le Media puam) hi zumh bik ko hna. A palh kho lo an si nain, midang sin in na theih chommi le Internet in na relmi nakin zumhtlak le bochantlak an si deuh. WHO, NHS tbk in rinhchanmi thiamsang nih an thanhmi a si maw, rinhchanmi Media nih an tialmi a si maw? Cu nih thanhmi le tialmi a si lo ahcun zei thawng paoh zum colh hna hlah.\nA ruang cu Coronavirus kong ah nihin tiang, aho siibawi, thiamsang nih a phi dik, khamhnak dik hmuh a si rih lo.\n3. Thawng dik lo cu zei si?\nZeipaoh hi phuahchom in mi hlen khawh a si.\nTahchunhnak ah cozah lei upa Facebook Account, BBC media tbk nih an ttialmi a si ko tiin Screen Shot hna thlak in serchom khawh a si. Cu bantuk in zapi cu a hmanmi a si hih, zumh awk thlak hih … tiah hlen khawh an si.\nZeipaoh hi mah pumpak in cheknak tuah hmasa paoh ah a ttha. Cu nih a chim, an tial an ti zong ah pumpak in hlatnak tuah hmasa ko. A hmanmi a si ahcun fawite in hmuh khawh a si.\n4. A hman, a dik na fiang lo cun i Share hlah, midang thanh hlah\nA dik khomi a si tiah na ruah zong ah mi thanh hlah, i SHARE colh hlah. A ruang cu mi caah thatnak nakin chiatnak a chuahter khawh deuhmi a si.\nThiamsang hna le siibawi hna an i telnak Group tbk ahcun anmah comment ding ah na theihmi na thlah ko lai. A ruang cu thil dik theih na duh caah a si. Nain cu bantuk zapi zaran sin ahcun thlah sawh duh hlah, thanh sawh duh hlah.\n5. Pumpak in zeipaoh chekfelnak tuah hmasa\nVoi khat cu minung pakhat nih awkhumh in bia a chimmi a um. Cucu siizung ah a tuanmi ahawi siibawi pa nih ‘ahmuh tonmi le zawtnak ah ralrinnak kong a si.” Mi tampi nih an ngaih tikah BBC an kan kuat. Hihi zapi sin ah kan thanhpiak u, kan thlahpiak uh ti a si.\nBBC nih cu awkhumhmi cu kan ngaih tikah a dikmi tampi a um. Cheukhat cu a dik lomi aa tel. A dikmi tampi lakah a dik lomi pakhat hnih nih mi rawhralnak a chuahter khawh. Cucaah pumpak in thawng a thanhtu, a theitu nih chekfelnak tuah hmasa lengmang kan hau.\n6. Lungduhnak in tialmi thawng i ralring\nAho paoh lungduhnak, lungthawhnak le siaherhnak in catial le thawngthanh hi kan tuah. Hi zong hi ralrin ngai a herhmi a si.\n“Tihphannak hi thawng dik lo karh a ranter tukmi a si,” tiah Claire nih a chim. Tampi cu pawngkam, chungkhar caah zawnruahnak, vennak ah tiin ttih ruang ah thawngthanh le chimh kan hmang. Kan lungduh a chak kan tlai/mer kho lo. Cu nih thawng dik lo tampi a karhter tawn.\nLakhruak in riantuannak le thil zul dawinak nih pingpalo a chuahpi tawn, ralrin taktak kan hau.\nDawtnak, zawnruahnak kan ti bu ah cucu a dik lomi thawng a si ahcun zapi caah pamchin tonnak a chuahpi.\n7. Kap a ngeihmi thawng zohfel a herh\nThawngpang hi a dik kan ti ruang ah kan thanhmi a um. Cun kan theihmi kan pommi a si tikah kan thanhchinmi a um.\nSocial Media dothlatnak (Center for the Analysis of Social Media) ah Director tuahmi Carl Miller nih, “tamdeuh nih Social Media ah an ttialmi le an i Share hi an zumhnak le an dirpimi kong he aa pehtlaih caah a si. Tamdeuh nih an zumhmi he aa pehtlaimi hi an i SHARE tiah a chim.\n“Lungrang tuk in Online ah cattial ding a si lo. Tulio cu mipi kan thazaang a der lio a si. Zumh kan i fawi caan, hlen kan fawi caan a si. Online in thiltuah ah kan i rianranh tuk ding a si lo,” tiah a ti.\nCucaah kan theihmi, kan relmi hi a tialtu, a thanhtu nih zei lungput dah a ngei. Mipi zumhnak a pialter khomi a si maw, kap a ngei maw ti hi chek hmasa lengmang a hau.\nHi ca cu BBC in Flora Carmichael and Marianna Spring nih ‘Coronavirus: Here’s how you can stop bad information from going viral’ an tialmi aa thlak ning in lehmi a si.\nPrevious A Kum 72nk Thantlang Tuahmi ‘Chin Miphun Ni’ Ka Hmuhning\nNext Chin Muru Chin Tak Kan Herh


Lockdown Kong Ah Chin Ralzaam Sin Theihternak – Chuncha News\nLockdown Kong Ah Chin Ralzaam Sin Theihternak\nChin ralzaam hawikom dawt vialte hna dam in na um cio hna tiah zumhnak kan nei. Nai hrawnghrang kan thawngpang tete cu thinphang le lungrethei in kan um cio hna. A hlei in Pudu thirhling kulh (lockdown) kong ah kan thinphang khun.\nHopoh nih kan theih dingmi cu Malaysia ngandamnak lei (Ministry of Health) tuanvo ngeitu lei nih Covid-19 zawtnak hi ramdangmi (migrant worker) le Ralzaam (refugee) hna sin zong ah a um lo nakding le a karh lonak ding ah biatak tein aa zuam.\nCucaah Chin ralzaam tampi kan umnak Pudu zong ramdangmi sinah zawtnak an hmuh caah thirhling kulh (lockdown) an tuahnak asi.\nA tu lockdown an tuah chung ah Chin ralzaam cheukhat cu dam lomi phortu (Ambulance) in an thir hna i hmun dang ah an kalpi hna. Mi cheukhat nih tlaihkhih ah kan ruah. Hi hi an tlaih hna asi lo. Zawtnak an check dih hna hnu ah Zawtnak a neimi he neih niam deuh in an um hna caah Quarantine (ngandamnak tuanvo ngeitu hna nih zohkhenhnak hmun) ah an chiah hna khi asi. A tlawm bik ni 10-14 an um lai i an thlah than ko hna lai. A tu i an chiahnak hna hmun ah a ummi pakhat nih cun an kan zohkhenh dan a tha tuk, zohkhenhtu zong an tha tuk tiah a chim.\nCucaah Pudu thirhling kulh (lockdown) chung i a ummi motor in an rak laak tawnmi hna hi thinphan ding le lungretheih ding asi lo. Kan mah an kan runven tu asi ko caah hnangam tein um ko hna uhsih. Tlaihkhihnak kongkau ah riantuantu le tawlreltu (CRC, ACR) kan um ko caah lugretheih ding asi lo.\nLockdown chung ummi nih kan herh baumi tete cu kan mah le community riantuantu sin cio ah thawngthanh khawh peng i zuam hna uhsih.\nThlacamnak in kan i bawmh hna. Bawipa nih in huhpheng cio ko hna seh.\nCredit : Chin Refugee Committee, Malaysia\nCovid-19 Thlopnak Dingah Malaria Thlopnak Sii Trump Nih Hman A Thok Cang\nThailand Ram Ah Kawlram Kan Unau Hna Mi Tampi Harsatnak An Tuar


A Poi Taktak. Lai Tlangval Pathum Nih Kum 15 Nu Te An Tlaihhrem – Chin World News Evening\nDecember 26, 2020 December 26, 2020 Salai Van Chin News\nThil sining cu Christmas lai zan December 24 suimilam 11pm hrawngah nu pakhat kum 15 a simi nungak cu a tlangvalpa he kanan khua ahmat 5 pawngah an i tong i cuticun caan an hmang. Cutlawmpal ah cun tlangval pa 3 cu an rak ra i, a tlangval pa cu an hro i, a tlangval pa zong cu a nungaknu ruat kho tilo in a tlik tak.\nCu ti cun an umnak hmunah cun pa 3 hna nih cun kum 15 nute cu a rualin an tlaihhrem.Cu lawng hmanh siloin hmun dang thingkung tangah an i hruai than i an va tlaihhtem than tiah theih a si. Thil cangmi kong he pehtlaiin Khampat palek zungah report an tuah i, Palek pawl nih cun kum 15 sualpi tu minung 3 hna cu an tlaih hna. Sual tuahtu hna cu, Muan Ven Uk (kum 19), Ceu Uk Thang (kum 21) le Lal Hum Lian (kum 22) hna an si. (Tamu News)\nThawngpang dang relchih: South Africa ngandamnak vuanci Zwelini Mkhize nih UK biachimmi cu lehnak atuah cang. Atimi cu Britain health secretary nih Africa ah covid dang zawtnak achuakmi 501.V2 hi Britain ah covid dang achuakmi zawtnak VUI-202012/01 nak in i chawnh khawhnak afawi deuh tuk tiah a chimmi hi biadik le biahman lo mi asi tiah fiang ngai in lehnak atuah.


Singer Myo Gyi Cu Covid-19 Positive A Si Tiah An Fehter (Reff: Felfai Le Voice Video A Um) – Chin 11 News\nSinger Myo Gyi Cu Covid-19 Positive A Si Tiah An Fehter (Reff: Felfai Le Voice Video A Um)\nNa zumh lo ding a si caah Refferance le video tha tein kan rak chiah chih. Tuzan ah Kawlram chung Covid-19 positive a si tiah minung 12 thawngthanh nak an tuah mi chung ah Myo Gyi zong ai tal ve i positive a si ko tiah Bahan myohne pyituh hluatdaw kuzalee U Htun Myint nih biafiang ngai in a hun chim.\nCun Bahan myohne ah a um mi Myo Gyi hi Quarantine ah a um lio a si ko tiah zong fiang tein a hun chim chih. Asinain tuzan ah an chuah mi Covid-19 positive hna chung ah hin singer Myoh Gyi cu mizaw number zeizat nak dah a si tiah an chim kho rih lo. An chim ning ah cun Myo Gyi hi nai teah pumhnak an ngeih nak ah khan hi zawtnak hi a ton mi asi ko tiah fiang tein an hun chim i cu pumhnak chung ah ai tla ve mi hna chung in an theih mi hna paoh cu Quarantine ah an chiah dih ko hna tiah zong 7days TV News nih cun a chim hi a si.\nCun tuchun ah an hmuh thar mi hna chung in mizaw number an pek mi hna 24, 34, 35, 36, 47 le 41 hi pumnak ah ai tal mi hna an si tiah zong an chim. Cun mizaw number 34,35, 36, 37 hna i pumhnak an rak ngeih nak hmun hu ramdang mi pawl zong an i pumh ve nak hmun a si tiah zong an chim hi a si.


ZAAN ZONGAH NUAM TEIN KA IT KHO TI LO, BY SALAI CUNG DAWT – The Chinlung Post\nFebruary 28, 2021 admin Lenhloi 0\nRalkap Uknak thlak, hrawh vial lawng hi Chin miphun nih kan i hmuitinh lo, Ramchung lei ka hawile, unau nupa cawlcangh ning nitin ka cuan, ka upat tuk hna, thih ngamh in Meithal kuanfang lakah a vak mi an si. Miphun caah thih an ngamh nak a tak in ka hmuh. Chun ah din loin lam an zawh, zaan ah Police le Ralkap nih it thiam loin an tuah hna, chunzaan din loin nihin tiang an cawlcang. Kan unau, kan hawile tampi tlaih an si cang, Rangoon, Mandalay le Myanmar ram hmun tampi ah thisen le nunnak tampi a luang cang.\nRamchung ka unau hna lungre thei, vansang le tihphan in an um lio le, thih ngamh in an cawlcangh lio ah capo bia chim zong ka duh lo. Ka rawl ei kaa a thaw ve lo, zaan ah nuam tein ka it kho ve lo. Ramchung ka um lo tikah ka ti khawh tawk thil a um ve hnga maw timi tu in ka cawlcang. Ram chung lei an thazaang ka der ter sual hna lai ka ti i catial, biachim zong kaa sum.\nA si nain nihin tiang boruak ka cuanh tikah ka thinlung mei bang in a alh ve. Ka facebook hi a thar a si, Friend zong tampi a um lem lo caah tiah ka lungduh, ka lung um tawite hi ka hin ka langhter duak ve bia asi. Chin miphun cu Ralkap kut taang ah caan sau pi kan um, hremnak le fahnak phuntling kan tuar, Kan Biaknak, kan Miphun sinak ruang ah cihmih timh lengmang mi kan si.\nKum caan tawite Democracy phung kan tep, a puitling mi Democracy kan au pi lio le Federal uknak kan au pi cuahmah lio ah February 1, 2021 ah Min Aung Hlaing nih ram mipi uknak a chuh i a nawlngeihnak taang ah hramhram in rawn an kan timh.Cu caah nihin tiang cawlcangh, doh le zalam ah chuah hi asi. Tutan thil kong he pehtlai in kei ka hmuh ning ahcun “Chin Miphun nih Min Aung Hlaing hruaimi ralkpa nawlngeihnak a tlaknak ding, a rawh nak ding vial lawng hi kan hmui tinh mi a si lo.\nKum zabu tampi chung kan au pi mi, Federal uknak phungthar serchuah, Ralkap nih an mah duh tein an tial mi 2008 Constitution hrawh” hi kan i hmui tinh chih. Tutan ah Ram mipi kan i ruang cang, Ralkap uknak kan duh lo tiah au dih a si cang. Chin mipi dihlak ngawt in zalam ah chuah a si ve cang. Cu caah kan hmuitinh, kan khel mi ah hin fianghlang chinchin in karhlang rih ko usih.\nA herh ahcun, Kan pale mifim hna nih Exile Chin Government zong kan dirh piak ko cang hna seh. Cozah rianttuan kip nih CDM in doh ve hna seh, Mipi dihlak nih a lam kip in cawlcang ve usih, CNF/A nih hriamnam he an si ve lai. Chin mipi kan i ruang, atu lio caan ah hin kan thisen a sa dih cio, a herh ahcun Independent zong Declare tuah ve ko usih. A tlawmbik in 2008 Constitution hrawh le Federal tel cu nganh bak lo in, tutan ah kan sinak dih lak in doh lawlaw ko hna usih timi hi ka ruat ve.\nKan hmuitinh a simi “Ralkap uknak thlak, 2008 Constitution Hrawh in Federal uknak phung ah a hram a bunh mi Constitution thar ser chuah” hi kan slogan a si cang bantuk in kan pale nih a herh ahcun kan pale mifim hna nih Exile Chin Government zong kan dirh piak ko hna seh ka ti nak asi.Ramchung ah hmaisuang in a cawlcang mi, meithal kuanfang zeitik dah a rat lai timi karlak zong ah thih ngamh in a cawlcang mi ka unau, mipi dihlak kan upat tuk ve hna.\nNote: ka bia ka denh cang, ka cabia hi ramchung ah hmaisuang in a cawlcang mi kan unau thadernak si hram hlah seh, tulio boruak ah thazaang dernak cabia a si sual ahcun a rannak in ka hnawh tthan ko lai. Credit: Salai Cung Dawt.


RIP:Uico ralhrang hna tuar sernak hi cu vawlei a hmun chung philh kho asi hrim ti lai lo\nOctober 22, 2021 uk tinmang Uncategorized 0\nOctober 22,2021 / Sagaing Ramthen/ Kan Htoo Ma khua a pawngkam hrawnghran ah zahan zaanlei suimilam 4:30pm ah Rallokap pawl le PDF ral i dohnak pawngkam hrawngah a chawk vak mi tlangval no te Kum 20 hrawng a si mi Salai Aye Min timi pa cu Uico pawl nih a ttangah an kah hram i, an kahnak hmun ah a nunnak a liamh colh tiah, Khit Thit Media nih an langhter.\nKan Htoo Ma khua kiankap hrawngah mipi a chawhvai mi minung pawl hna zong an cheak dih hna. Mah hnu cun Ralkap le Palek minung 15 hrawng nih Tantse Myone ah a ummi PDF pawl an kal hnawh hna i, PDF pawl nih Ralhrang pawl an rat kha an theih tikah an rak kah hna i, Uico pawl minung 3 an thi tiah, thawngtha kan theih.\nCuhnu cun Sagaing Ramthen, Kant Balu khua , Chap Thin khua pawngkam hrawng zongah Ralhrang pawl nih umhhmun an kurh i, mah ahcun a vak sawhsawh mi minung 2 an theih hna. Cu an tleih mi hna minung 2 cu thla than ti hna loin an thah beh hna tiah, thawngpang theih a si. Ralhrang pawl nih a tu lio minung sawhsawh zong a thah thluamah hna tikah lungfah hi celh a si hrim lo. Credit:Khit Thit Media\nRelchap> October 20 thawk in Falam peng, Lailun ah Falam Township IDPs Management Team (FTIMT) nih ralzaam camp on hram an thawk i nihin October 22 tiang ah ralzaam 50 hrawng an phan cang. Lailun ralzam camp ah a phanmi hna hi Hakha-Falam karlak i khua pawl a simi Rialti, Lungrang le Thlanrawn khua hna in an si. FTIMT nih cazin an lak ning ah October 15 tiang ah hin Falam peng huap in ralzaam 9,600 leng an um cang, tiah a langhter.


Pathian Hi A Hmaan Taktak Maw? Pathian Hi A Hmaan Taktak Ko Tiah Zeitindah Kan Theih Khawh Lai?\nPathian Hi A Hmaan Taktak Maw? Pathian Hi A Hmaan Taktak Ko Tiah Zeitindah Kan Theih Khawh Lai?\nBia halh nak: "Pathian Hi A Hmaan Taktak Maw? Pathian Hi A Hmaan Taktak Ko Tiah Zeitindah Kan Theih Khawh Lai?"\nBia leh nak: Pathian hi a hmaan taktak tiah kan theih khawh zeicatiah amah tein aa phuannak lam pathum a um: cucu, sermi thil vialte, Bible, le Jesuh Khrih an si. Pathian a um taktak ko timi kan theih khawhnak cu a sermi thil in an si. “Vawlei a ser hramthawkte khan Pathian nih cun, hmuh khawh a si lomi a sining, zungzal hmunmi a ṭhawnnak le a Pathian sinak kha, fiang tein a langhter ko. Cucaah i silhnalh khawhnak zeihmanh an ngei lo!” (Romans 1:21). “Van nih khin Pathian sunparnak a langhter i a tuahmi thil kha a kan hmuhsak” tiah Salm catialtu nih a chim (Salm 19:1).\nTahchunnak a fawimi te pakhat in kan chim ahcun, suimilam pakhat khi na hmuh tikah a sertu an um timi na theih khawh colh zeicatiah amah le aa tlakning tein sermi le suaimi a si. A caan kalning zong hmaan tein suai ciami a si. Cu bantukin kan vawlei hi ttha tein suai i sermi vawlei a si. Pathian thil ser kan zoh tikah kan umnak vawlei lawng hi a ummi a si lo, vawlei dangdang tampi an um rih hna. Nika hi an vel cio hna i anmah le an lam cio in an vel. An velnak hi pial sual hna seh law pakhat le pakhat aa tteih dih i a rawk dingmi vawlei lawngte an si. Asinain Pathian nih hmaan tein a sermi an sinak fiang tein theih khawh a si. Vawlei zoh in sertu a um timi cu theih khawh a si.\nPathian nih vawlei hi theih awk ah har ngai ttung le zungthiam ngaiin a ser lawng si loin “minung lungthin chungah zeizong vialte hi anmah le an caan te a serpiak cio hna; cun hmailei thil hngalh duhnak kha minung kan lungthin chungah a chiah i asinain Pathian nih a tuahmi kha tling tein hngalh khawhnak kha cu a kan pe lo” tiah Phungchimtu nih a ti (Phungchimtu 3: 11). Vawleicung ah hin kan mit lawng nih a hmuh khawhmi thil hi um loin thih hnu pinlei tiangah khin nunnak a um timi hi kan nunnak nih a theih khawh.\nMinung kan tuanbia hramthok in, minung nih ziaza hi fak piin an ruahmi a si. Miphun kip nih ziaza timi an ngei cio hna. Tahchunnak ah dawtnak hi vawleicung minung nih an upat dih, cun lihchim hi vawleicung minung kip nih an duh lo. Hi thil a ummi nih hin a sawh duhmi cu Pathian hi a si. Pathian nih a chia le ttha theih khawhnak kan pe hlah seh law ziaza timi hi a um lai lo.\nCu bantuk cun vawleicung minung kip nih hin zei bantuk phunglam an ngeih zongah biaknak hi cu an ngei cio dih. An biaknak phunglam le ningcang cu aa dang cio ko lai, asinain minung nunnak ah Pathian huham a um timi al awk a ttha lo. Pathian biak duhnak kan ngeihmi le Pathian nih a muisam keng in sermi kan sinak hi aa milh thiam tuk (Gen 1: 27).\nPathian nih amah tein Bible hmang in kan sinah aa phuang. Bible nih a kan cawnpiakmi cu Pathian hi ahohmanh sertu a ngei lo, zungzal in a ummi Pathian a si (Genesis 1:1; Exodus 3:14). Mi pakhat khat nih midang tuanbia a tial tikah, a ttialmi pa hi a ummi a si maw si lo timi ah a buai lo, a ummi a si kha a theih i a kong kha a tial, cu bantukin Bible tial a si ah hin Pathian a um maw um lo timi ah Bible nih a buai pi lo. Pathian kong kha a chim top ko.\nPathian nih aa phuannak cu a Fapa Jesuh Khrih in a si. (John 14:6-11). “Vawlei hi ser a rak si hlanah Bia cu a rak um cang; cu Bia cu Pathian sinah a rak um i cu Bia cu Pathian a si. Bia cu minung ah a cang i kan lakah khua a rung sa. A sunparnak cu kan hun hmuh i vel le biatak in a khat. Cu sunparnak cu Pa nih a Fapa ngeihchunte lawnglawng a pekmi sunparnak phun kha a si” (John 1: 1, 14; Colosa 2:9).\nJesuh Khrih a nunnak kan zoh tikah Biakam Hlun nih Messiah kong a chimmi phunglam le upadi vialte hna kha hrelh lo tein a tlinter dih hna (Matthew 5:17). Pathian taktak a sinak kha dawtnak in a siah, khuaruahhar thil tuahnak in a siah mipi sinah a hmuhsak peng hna (John 21:24-25). Vailam an tah i a ni thum hnuah thihnak in a thotthan. A thawhtthanak hi minung tampi mit nih a hmuh (1 Corinthians 15:6). Jesuh Khrih hi ahodah a si timi hi tuanbia lehlatu hna nih tampi an hmuh (Lamkaltu 26:26). Cucaah Pathian a um le um lo kongah buai loin zeitindah kan theih chinchin lai i kan duh chinchin lai timi kongah hin buai cang hna u sih.


Lawmh a um tuk hringhran: Hakha ummi caah thawngpang ṭha tuk a si hih! – Chin World News Evening\nJanuary 20, 2021 Salai Van Chin News\nHakha Ah COVID-19 Mizaw An Um Ti lo. Chin Ramkulh, Hakha khuapi chung ah COVID-19 zawtnak ngei Case-127951 le Case- 127942 hna cu zawtnak an hmuh hnu voi hnih tiang an chek than hna nak ah an zawtnak a thiang cang i sii-inn in an chuahter cang hna ca ah Hakha ah zawtnak ngei pakhat hmanh an um ti lo tiah theih a si.\nAtu Hakha zawtnak hmuh mi hna hi a tam deuh cu hmun dang in a rak tlung mi motor mawng le motor a hnu a zul mi hna an si deuh tiah theih a si. Photo/ Hakha IPRD (Chin Broadcasting Network)\n4. Coronavirus ruangah Inn man mortgage a pek kho lomi, inn hlan man a pe kho lomi hna caah bawmhnak a um lai. Foreclosure le Eviction moratorium bawmhnak zong September thla tiang a caan an sauh rih lai.5. State, County le City cozah bawmhnak pin ah sianginn le coronavirus testing caah bawmhnak le Coronavirus khamhnak si phawtzamhnak caah bawmhnak a te lai. [ Democrats pawl nih an penmi State le City cheu khat pawl bankruptcy an si dang caah an chanh chuahmi hna sidawh a si.\n12. US ah phungning loin a rak lutmi million 11 renglo hna cu US citizen pek dingah congress nih an pass lai tiah zumh a si. Democrats pawl nih thimnak paoh i an tei khawhnak dingah Citizen an pek dingmi hna si lai ka zumh. 13 Siangngakchia hna nih sianginn kainak caah phaisa an cawi leiba Student Loan cu pek rih lo ding in a ngol ter hna lai. [ $10000 tiang cham ti lo ding in a pek khawh men ti a si.\n14. World Health Organization (WHO) lut than ding in biachahnak atuah lai. [ WHO nih China lei a ttan hlei ah China nih phaisa a thawhmi a tlawm tuk caah President Trump nih a chuak taakmi a si. 15. Nu sinak le pa sinak a thlengmi pawl(Trangender)cu sianginn zun inn ah anmah duhning in pa zun nak le nu zunnak ah luh le chuah khawh a si lai. Kan fanu, fapa tete caah a him lo ngai cang lai. Ralrin ngaingai kan hau lai.


Covid-19 caah vaccine cu free in chunh asi lai – Chin Community in Norway\nCovid-19 caah vaccine cu free in chunh asi lai\nOctober 15, 2020 ccn 0 Comments\nNorway nih Covid-19 caah vaccine a cah mi cu 2021 hramthawk hrawngah zeimawzat cu a phan cang lai tiah ruah asi. Duhnak ahcun hngakchia telh lo in Norway um upa dihlak in i chunh zau ding in timhtuah asi. Vaccine a phanh chawm in chunh asi lai caah ahodah chunh asi hmasa lai timi fiang in theih asi rih lo, nain risiko gruppe timi minung pawl hi chunh hmasa dawh asi. Covid-19 caah vaccine cu free tein i chunh khawh asi lai tiah kan prime minister Erna Solberg nih nizan tihni ah a chim.\nNorway ram a tthu lio mi cozah hruaitu paw nih Covid-19 vaccine cawknak caah 3.77 billion Kr hman dingin timhtuahnak an ngei, cucu state budget 2021 chungin hman a si lai. Covid-19 vaccine chunh dingah ttuanvo a nganbik ngeitu ding cu Kommune pawl an si te tthiamtthiam lai. Norway cu Covid-19 vaccine cawknak kongah EU he a fonh. Vaccine hman khawh asi hlan ah EU nih cohlan nak a tuah hmasa hnu lawng ah hman khawh asi te lai. Atutiang ahcun EU nih Vaccine a tuah mi company pathum he rian an ttuan tti cang tiah theih asi.\nPrevious Previous post: Minung Tampi Tlangrai Vaccine Chunh Dingin Cozah Nih A Kan Fial\nNext Next post: Chungkhar asi mi nih tlawnkhawh kan si cang


SBS Language | COVID-19 Thawngpang: Queensland Ramkulh Ah COVID Phihkharnak An Tuah Than\nCOVID-19 Thawngpang: Queensland Ramkulh Ah COVID Phihkharnak An Tuah Than\nPeople are seen exercising along Southbank in Melbourne, Thursday, September 30, 2021. Source: AAP Image/Daniel Pockett\nTuchun 30 September 2021, Australia ramchung COVID-19 thawngpang thar kan in hrawmh hna.\nPresented by Cung Khuk Zawn\nVictoria ah raikhamsii a voikhatnak raikhamsii a chun cangmi zatuak 80% an tling cang\nNSW ah a ummi sianginn hna cu an i ruah ning nak zarhkhat tuan deunginn hun than a si lai\nACT ah an tuahmi phihkharnak cu tuzaan zaantim hnu in dorh deuh a si lai\nQueensland ramkulh ah zawtnak a chawn thar mi an dihlak ah paruk an si\nRamkulh chung pulrai a chawn thar mi an dihlak ah 1438 an si i pulrai zawtnak in minung 5 an nunnak a liam. Bawlung puai zoh dingin a tongmi pawl chungin minung 500 leng nih zawtnak an i chawn.\nTuchun pulrai he pehtlaiin kan dirhmun zoh tikah ramkulh chung phihkharnak hun thannak ding kong ruah than ngai a hau lai tiah Victoria ramkulh chung pulrai i runvenak lei ah tuanvo a ngeimi Jeroen Weimar nih a chim.\nRaikhamsii i chunhnak hmun kawlnak\nRamkulh chungah zawtnak a chawn thar mi 941 an si cun pulrai zawtnak in a nunnak a liam mi an dihlak ah paruk an si.\nTang 1 in tang 12 sianghngakchia pawl hna cu Tho 18 in saya/mah te he hmaiton in ca an cawng kho than cang lai tiin ramkulh hruaitu Glays Berejiklian nih a chim.\nSianghngakchia a dang pawl hna cu a zarh hnihnak hnu ah le 1 Sikpar ah sianginn ah ca an cawng kho than cang lai.\nTuchun ah raikhamsii i chunhnak ding tawlrel na duh ah cun hi ka hi hmet.\nRamthen chungah zawtnak a chawn thar mi an dihlak ah 31 an si.\nCawn ninga Tho 1 in phihkharnak zulhphung cheukhat hna cu dorh deuh a si lai. Chawdawr cheukhat hna le a dangdang dawr hna, national parks, le leng i hawikomnak tuah caan hna sauh deuh le hun than an si cang lai.\nKum 60 cung upa pawl zong Pfizer raikhamsii i chunh khawh nak nawl pek an si cang.\nSuimilam 24 chung i Australia ram thil cang mi\nBrisbane, Gold Coast, Logan, Moreton Bay, Townville le Palm Island khua pawl hna cu tuzaan lei 4pm hnu in phihkharnak dot hnihnak tang ah an um cang.\nCOVID-19 pulrai puanchuah ruangah rian a dinmi nih an hmuh mi bawmhnak le chawlehthal lei he pehtlaiin cozah bawmhnak hna cu raikhamsii tlamtling tein a chunmi zatuak 80% an tlin in bawmhnak an ngol cang lai.\nErhkhumhnak, Khualtawnnak, Zawtnak cheknak hmun le Pulrai puanchuah ruangah pekmi bawmhnak\nErhkhumhnak le zawtnak i cheknak pawl hna cu ramkulh cozah nih an mah le dirhmun hoih in an tawlrel:\nNSW Khualtlawnnak & Tlunkalnak cun Erhkhumhnak\nVIC Khualtlawn khawhnak/ ramleng minung le Erhkhumhnak\nACT Tlunkalnak le Erhkhumhnak\nNT Khualtlawnnak le Erhkhumhnak\nQLD Khualtlawnnak le Erhkhumhnak\nSA Khualtlawnnak le Erhkhumhnak\nTAS Khualtlawnnak le Erhkhumhnak\nWA Khualtlawnnak le Erhkhumhnak\nRamleng khualtlawn na duh a si ahcun, ramleng chuah nak nawl na hal ta hmasa hna a hau lai. Ramleng chuah khawhnak nawl peknak caah tahfung an chiahmi pawl hika ah rel khawh a si.\nThawngpang le a herhmi thil kong hna cu sbs.com.au/coronavirus ah rel khawh an si.\nRamkulh le ramthen hna nih an mah le dirhmun hoih in zulhphun an ser cio: NSW, Victoria, Queensland, Western Australia, South Australia, Northern Territory, ACT, Tasmania\nNa nuhrin holh tein COVID-19 raikhamsii kong relnak.\nRamkulh kip ah zawtnak i cheknak hmun pawl:\nRamkulh le Ramthen nih an mah le dirhmun hoih in COVID-19 Bawmhnak an pekmi kong:


Ngunnu le a Nau\nHlan lioah Ngunnu le a Nau an rak um.\nVoikhat cu Ngunnu nih, „Ka nau, Lo leiah kan kal lai“ ati i a Nau tecun Lo cun an kal. Chun nilinh lingpi khin, „Ka nau alin tuk, Zil kan kawl lai“ ati i Zil cu an kawl. A Naunu nicun Zil sairang ahmuh i a Utu nicun Zil kermi te lawng ahmuh. A Unu nih a Zil cu aei i adih colh.\nA Naunu i Zil sairaangte cu azoh i a Mit athi tuk, „Ka nau, na Zil kha ka cheu ve“ tiah ahal. Sinain a Nau nicun asiang lo. „Ka nau, na Zil kha na ka cheuh lo sicun Chuntlung hlum ka isenghter lai“ ati.\nA Naunu nicun, „Na duh le isenghter ko“ ati.\nA Unu nicun, „Chuntlung aw, ka seng, ka seng, ka Naunu nih Zil a ka cheu duh lo e, ka seng, ka seng, ati i a Kerek tiang asengh“ tiah a Naunu cu ati.\nA Nau nicun asiang hlei lo.\nA Unu nicun, „Chuntlung aw, ka seng, ka seng, ka Naunu nih Zil sairang a ka cheu duh lo e, ka seng, ka seng“ ati ṭhan. Chuntlung nicun a Khuk tiang ahun sengh.\n„Ka nau, rak ka cheu ve ko, ka Khuk tiang apil cang hih“ ati ṭhan.\nSinain a Naunu nicun acheu siang hlei lo.\n„Chuntlung aw, ka seng, ka seng, ka Naunu nih Zil sairaang a ka cheu duh lo e, ka seng, ka seng“ ati ṭhan. Chuntlung nicun a Tai tiang aphum cang. „Ka nau, rak ka cheu cang“ ati i tlawmpalte khi a heicheuh.\n„Ka nau, rak ka cheu rih“ ati ṭhan.\nA nau nicun acheu siang ti lo.\nA Unu nicun, „Chuntlung aw, ka seng, ka seng, ka Naunu nih Zil sairang a ka cheu duh lo e, ka seng, ka seng“ ati ṭhan. Chuntlung nicun a Thin tiang asengh cang. „Ka nau, na Zilte cu ka cheu rih ko mu“ ati.\nA Nau nicun acheu siang hlei lo.\nA Unu nicun, „Chuntlung aw, ka seng, ka seng“ ati ṭhan i a Hngawng tiang adolh cang.\n„Ka nau, ka cheu ko cang“ ati nain asiang hlei lo. Chuntlung cu a auh ṭhan i a Khabe tiang adolh.\n„Ka nau, rak ka cheu cang“ ati. A nau nicun a pelte a heicheuh ṭhan. A Unu cu a iza hlei lo, avun hal ṭhan. A Naunu nicun asiang ti lo.\n„Chuntlung aw, ka seng, ka seng, ka Nau nih Zil sairang a ka cheu duh ti lo e, ka seng, ka seng“ ati i a Pumpu lukin Chuntlung nih asengh dih i Vawlei chungah apil.\nA Naunu cu a ingaichih tukah a Lung lenin aṭap zungzal.\nVoikhat cu aṭah lioah a cungin Vacarun an rak zuang. A Naunu te nicun,\n„Ka cung i Vaca zuang… ka u Ngunnu nan hmu lo maw?“ ahei tihna.\n„A hmuh cu kan hmuh ko nain thlangah Cawek, Naek athai lio ee“ an ti. Run dang an ra ṭhan,\n„Ka cung i Vaca zuang, ka u Ngunnu nan hmu lo maw?“ ahun ti ṭhan rihhna.\n„A hmuh cu kan hmuh ko, thlangah, thlangah Cawek, Naek athai lio“ an run ti.\nTlawmpal hnuah Vacarun dang an ra ṭhan.\n„Ka cung i, ka cung i Vaca zuang, ka u Ngunnu nan hmu lo maw?“ tiah a auh ṭhan rihhna.\nCu vial cun, „Ei! ka Nau awte alo ko e“ ati i tangah an run ningin an ṭum. Ngunnu nicun a Hawile pawl kha, „Nan Thla iphawi cio ulaw ka Nau hi Thla kan bunh lai“ a tihna.\nAn Thla cu an phawi cio i Ngunnu anau cu an bunhter i an zuan pi.\nA Unu nicun,\n„Khah! ka nau, kan Thla hi kan pharh lai i kan Umnak leiah kan zuang lai, kan zuan pah i Tivapi na hmuh sicun, cu Tiva te cu na ti lai. Tivate na hmuh sicun, cu Tivapi cu na ti lai“ tiah Bia achimh.\nA u chimning tein Tivapi ahmuh tikah a Thin aphang, „Ei! acu Tivate cu“ avun ti. Tivate ahmuh tikah, „Ei! acu Tivapi cu“ ati.\nSau nawn an zuanah khin a U chimmi kha aphilh i Tivapi cung i an zuan lioah a Thin aphang tuk i, „Ei! acu Tivapi cu…" a tisual i Tiva chungah cun atla i Ngapi nih arak dolh.


Trump An Ton Cang! Vote Tizahpiak Dingin Michigan Palik Nih Fehternak An Tuah!! – Chin 11 News\nTrump An Ton Cang! Vote Tizahpiak Dingin Michigan Palik Nih Fehternak An Tuah!!\nTrump an Ton hnu ah Michigan’s Vote Tihzahpiak Dingin Michigan Police nih Namhnehnak an Tuah Than Cang : “Vote result namhnehnak tuah dingin le a donghnak phichuak upatpek dingin phung kan zul ko lai,” tiin White House i Trump an ton hnu ah Michigan Republican aiawhtu pawl nih an chim. Cu ti an chim caah cun, Friday in cun Trump nih election results a khupthal leh ai timhmi a chunmang cu faaktukin harnak a tong than cang.\nMichigan ah Biden nih buan a co bangin, Monday ah khin vote namhnehnak tuah dingin nithla an tuk cang. Michigan le kaa dangdang zongah Trump nih hrihhram um lo piin vote firnak um in tlaang a zamh len ko nain, White House ah Trump nih a sawmmi hna Michigan’s top Republican police 2 nih election a phichuak a thleng kho tu ding thil zeihmanh an hmuh lo nak kong an chim. Cun vote namhnehnak hnahnawhpek lo dingin biakamnak zong an tuah beh.\nBiden nih Michigan ah buan a co mi kong belte an chim chih lem lo. Asinain, election results thatein cohlanpi dingin an lungthin a um ve nak kong belte cu an langhter.\n“Vawleipi nih an in conh ko hna. Votepetu nih bia an chah ko cang,” timi tlaangtar ai thlir na, Mr Shirkey le Mr Chatfield an hmanthlaak ai thlir na, tiin White House pawng i Trump International Hotel hmaika ah cun mipi Friday zanlei ah an au len hna.\nTrump he tonnak an ngeihmi kong kan theihmi: · Mr Shirkey, Mr Chatfield le a dang Michigan Republican lawmakers tampi cu Trump he an i tong hna. Zeican caan an hman, zei ko dah an i ceih, timi cu a dikdiar in theih khawh a si lo. Vote namhnehnak hi kan hnursuang lai lo. Asinain, vote kong i thil ai ningcanglo mi a um, tiin an chimmi hlathlai dingin joint committee kan ser, tiin an chim.\n· Republican state lawmakers lakin tonnak ah ai tel ve rih mi lakah, state senator Tom Barrett le January i House speaker a tuan dingmi state representative Jason Wentworth zong i tel ve hna sehlaw a dawh. Mr Barrett hi Trump a tanh taktak mi a si i, Michigan state secretary Jocelyn Benson, Democrat, a soisel taktak tu zong a si. Election results namhnehnak tuah hlan hrimhrim ah Michigan i a ummi vote kong i thil ai ningcanglo mi hi hlathlatnak tuah hrimhrim ding a si, tiin a chimtu zong amah hi a si.\n· Asinain, Friday i tonnak an ngeihmi ah hin Michigan state kongah Trump nih a tu le tu awlok a chawnh hna a mi Repulican National Committee chairwoman zong a si, anmah Michigan khuami pakka zong a si mi Ronna McDaniel belte ai tel lo.\n· Biden nih buan a conak state paoh ah amah dirkamhtu ding Electors pawl khomhsuat dingin Trump nih Republican lawmakers pawl rian a fial hna. Cu state pawl lakah cun Michiga zong ai tel ve. Cu ti i Electors pawl khomhsuat a fial hna nak a ruang cu, Dec. 14 i Electoral College nih thimnak an tuah tikah amah lei tangter dih hna i President peh a duh caah a si. Asinain, legal experts pawl nih an ruah ve ningah, cu bang i Trump nih karhlannak a tuahmi cu a sungh ding a fiang ngai ko, ti a si.\n· Friday tonnak ah Trump a minung lei in mizei set ai tel ve, ti theih a si lo. White House Counsel’s Office nih a minung pakhat hmanh a kalter hna lo, zeicahtiah hi kong hi White House he ai senglo mi a si caah a si, tiin mi tampi nih an chim. Catialtu: Chelsea Bawi (GRCM) Angeitu


Malaysia Ah Phungning Loin A Ummi Ramdanng Mi Phungning Tein Rianṭuan Khawhnak Acozah Nih A Tuah Lai – Chin World News Evening\nJune 18, 2020 June 18, 2020 Salai Van Thawngpang\nCaṭialtu: James Bawi Bik Thawng\nPhungning lo in a um mi ramdang mi caah thawngtha ruahchannak thawngpang pakhat a si mi cu ni hin ah Malaysia cozah nih phuning lo in um mi ram dang mi cu malaysia ah phungning tein riantuan khawh nak ding caah malaysia cozah nih khua an khan lio a si ti thawng kan theih.\nHome minister nih a chim ning ah cun phungning lo in a um i rian a tuannak ah tlaih a tong mi hna pawl cu rian ngeitu (Boss) nih va chuah in phungning tein riantuan ter khawh nak dg caah a cozah chung ah bai kan i ceih lio tiah a chim. Mah timhtuahnak hi la-wah-kah (immigration Department) he zong an nih ceih rih te ding a si.\nMah kong an chuahpi nak a ruang cu kaphnih cozah lungtling i phungning tein tangka tampi liam in ramdang mi riantuantu thar auh than leng mang ding nak in a ram chung a um cia mi phungning lo riantuantu pawl kha phungning tein riantuannak nawl pek hi a tha deuh lai an ti caah si.\nMalaysia ah cun mah bantuk hi a um bal rih lo mi thil a si i zumh cu a har ngai rih ko. Na tein malaysia i um ramdang mi caah ruahchannak nganpi a si ko.


Rumnak lam (3), rum na duh cun hi thil pathum hi tuah hmanh – Chin 7 News\nOctober 23, 2018 admin KNOWLEDGE 0\nMinung simi poh nih rum duh cio a si. Sinain minung poh rum a si hlei lo. Rum na duh si cun rumnak lam hi vun rel hmanh. A har pi zong si lo, hi a tanglei rumnak lam 3 hi zul chun hmanh na sining aa thleng hrimhrim lai.\nRum na duh ahcun,\n-Rian pakhat fek te tuanmi na ngeih a herh\nRum na duh ko cun riantuan lo a ngah lo. Rian pakhat a hngatmi na tuan hrimhrim hau. Mithen khat nih cun phiatlan in rum kan duh, riantuan lo in rum kan i tim hna. Cu ruangah cun kan rum kho tawn lo. Cucaah rum na duh si cun caan hman te phaisa luhnak rian na ngeih hrimhrim a herh ve. Tampi hlawh luhnak rian na hmuh sile rang tein na rum ve lai tinak si ko.\n-Na hmuhmi chungin 60% na khon a herh\nA bik in Laimi hi kan kut a zaang, phaisa hman ah sumthen le samsikhah kan thiam lo. A um ah um ning in kan hmang theo. Rum duh ah cun phaisa hman thiam a herh lengah khon thiam a herh. Na herh nak zawn ah cun hmang ko, sinain khonmi cu ngei hrimhrim. Phaisa hman na thiam hlan chung le khonmi na ngeih hlan cu rum khawh a si lo. A si khawh cun na hmuhmi chungin 60% cu khon khawh i zuam.\n-Sipuazi pakhat khat tuah hrimhrim\nThla fatin thlahlawh lawng in rum khawh a si lo. Cucaah rum na duh si cun sipuazi pakhat tal na tuah a herh ve. Cucu na rumnak lam pakhat a si. Na Sipuazi tuahmi zong nangmah he aa tlakmi le thiammi a si a herh fawn. Mi tuah cio hna tiah na thiam lomi thil kha tuah fawn hlah. A tlawmbik thla 3-4 chung hlathlai law cu hnu ah tuah. Cun sipuazi na tuah tikah na lung rang tuk hlah. Sipuazi thuk deuh na tuah si cun na rum deuh ti khawh si. Thla fatin na hmuh mi lawng i rinh hrimhrim hlah. Rum na duh cun sipuazi tuah.


Thih Dar: Pi Tial Tlem (Rev. Dr. Edmund Za Bik nupi) Nih Mual A Kan Liam Tak – Lai Lungrawn Post\nNulepa ulenau hna, Bawi Khrih ah kan dawtmi kan nu Mahhlawn nu Pi Tial Tlem (Rev. Dr. Edmund Za Bik nupi) cu takpum damlonak (thin cancer) in caan sau nawn a kuah hnu ah nihin August 01, 2020 (Saturday) chun hnu 1:00pm ah sertu Pa Pathian sin ah a kan dinh taak cang. Pathian nih kum 70 chung hi vawlei nunnak a pek. Taantaakmi chungkhar, rualchan cingla le Khrihfabu caah thla kan campi hram u. Thutpinak le ruakthlahnak program kong ah a fiangmi zeihmanh a um rih lo. Tuzan asilole Thaizing ah kan rak thanh tthan te lai.\nPathian sin ah nan Kan Dinh tak cang mu ka nu Mahlawn nu, Zawtfah um ti lonak Ram ah nuam tein vai din ai kun law Kan ni Siang Hrim rih lo e. Apoi tuk ee taantak mi Chungkhar dih lak Bawipa tu nih in hnem ko hna seh law. Ngaichiatpi buin, Lal Cung Awi, Indiana Chin Baptist Church.\nThawngpang dang relchap ding, CNLD kong fianternak(Dal-1nak); Miphun party kong zarhkhat voi 2/3 in ka hun post cang lai. Cucaah ka FB friend pawl a siarem lomi nih hrial chung khawh ka si lai. Miphun caah share zong bawmh khawh ka si pumpak ruahnak tete zong comment in hun ceih le hal chap cio khawh a si lai.\nCNLD, NLD le USDP Party Kan Idannak (Zohkheknak), Ramkhel lei fimthiammi nih ramkhel party hi phun thum in an tthen. Phunkhatnak cu ‘charismatic parties’ ti a si i cucu minung pumpak/hruaitu pakhat minthannak cungah aa hngatmi/dirhmi party tinak a si. Tahthimhnak ah NLD. Minung pakhat cungah aa hngat caah cu pa/nu a um ti lo tikah an kuai/thi tawn. (Tck. AFPFL party cu Aung San in hrambunhmi a si caah amah um ti lo hnu ah an phu 2 ah an kuai colh).\nAdang phunkhat cu ‘clientelistic parties’ ti a si i cucu atu UDP le USDP party bantuk hi an si– afawinak cun ‘hlawhfa’ party. Hmuhtheihnak ruahchan in dirh/fuhmi an si caah (money/power) a um ti lo cun an thi/tiau ve. (Tck. NUP party-1990 cu a phaisa le power tihna a reu caah capawl duah bang a ciam. Cuvebantuk in USDP zong nitlak lei a panh cuahmah). A pathumnak party phun cu ‘programmatic parties’ ti a si i anih cu ‘minung/hruaitu’ le ‘phaisa/nawlngeihnak’ ah si loin pawlasi le ideology ah hram bunhmi party a si, cucu CNLD miphun party bantuk.\nBia hun fun ahcun; USDP cu thanchonak (development) party a si. NLD cu democracy party a si. CNLD cu miphun covo federal miphun mahte-khuakhannak party a si. Thanchonak cu aho party cozah poh nih tuah khawhmi a si. Democracy zong ahram thlak a si cang. Ralkap nih zeiti konglam hmanh in nawlngeihnak (a-na-ting) an la than lai lo. Cucaah atu kan lohma a ngan bikmi cu miphun federal khuakhannak, miphun damnak caah zeitindah kan ithanghphawk lai ti kha a si cang. (NLD le USDP he kan policy zeidah aa dang timi kha point-10 in kan peh/fianter tthan te lai). Credit: Salai Ceu Bik Thawng


UNHCR I Uak Le Malaysia Cozah Lungkhawng – Lai Lungrawn Post\nUNHCR I Uak Le Malaysia Cozah Lungkhawng\nOctober 5, 2020 October 5, 2020 admin Thawngpang\nMalaysia ram cu 1951 Refugee Convention ah min a thut mi ram a si lo caah an ram nih ralram caah policy an ngei lo hlei ah ralzam hna vialte zong hi an ram upadi ah cun phung ning lo in a um mi ramdang mi tiah zoh dih a si. Mah ruang ah UNHCR nih Malaysia cozah sin ah Refugee Convention ah min thut in member si ve hna seh ti a duh caah a lem leng mang ko nain Malaysia cozah nih cun minthut a duh ve hlei lo.\nMah hna zoh tik ah International Convention a si mi 1951 Refugee Convention ah min thut in refugee a cohlang mi ram pakhat va si ve ding cu Malaysia cozah dir hmun ca cun a fawi lo. Na tein, UNHCR nih I uah lo tein UNHCR nih hin Ralzaam pawl caah an ruah taktak a si ah cun An Mah nih an hman mi Ralzaam Upadi lawng kha I tlaih lo in Malaysia Cozah sin ah Malaysia um ralzaam pawl hi cohlang ding in Malaysia Cozah sin ah nawlnak fakpi in tuah kho a si ko.\nZei ruang ah ti si cun Malaysia nih phungning lo in um mi ramdang mi hna cozhlang kho nak upade an mah nih tuah mi an ngei ve cu ta. Mah upadi cu “Immigration Act 1959/63” i “Pohma 55 (C)” hi a si. Mah pohmah hi Malaysia nih hman lo in ah chiah mi upadi a si I mah upadi hi cozah nih a hman ah cun ralzaam le phungning lo in a um mi hna caah him nak ngah kho mi a si.\nA si na tein, UNHCR cu international organization pakhat a si ve tik ah a um cia mi upadi (existed law) kha hman ding in nawl nak tuah lo in an mah international upade chung lut ter ve hna I hlawhtlinnak kan ngah tiah min that an duh ve deuh caah an mah international upadi hlei in a um cia mi upade ning tein an hal duh ve lo. Cu tik ah a Cozah zong nih cun international convention ah min thut ah cun ralzam caah upadi le policy a thar sar than a hau than hlei ah tuanvo tampi lak ding a si tik ah international upadi hi an zul duh ve lo. UNHCR rian tuan ning zoh tik ah khual tlawng lio mi mi Pakhat nih lamtan ah tluninn ngah khoh ve nak ding caah inn ngei sin ah va nawl si lo in inn ngeitu tu kha ka inn ah rak I thial law ka sinah rak um ve tiah lamtan in sawm mi he aa lo. Mah ruang ah UNHCR an I uahnak le Malaysia cozah lungkhawng nak tang ah ralzam pawl cu I tenh peng rih a si ko lai. Credit: James Bawi Thang Bik


Thantlang Peng, Thau khua ah khuaruahhar tuk thil a cang a mak ngamsam ko-VIDEO – Chin World News Evening\nThantlang peng, Thau khua ah a cang mi thil hi khuaruah har taktak a si. Laimi tampi, Chin mi tampi kan i ṭhencheu, kan i doh hna lio ah Saram nih an kan cawn piak ti khawh asi. Saram hmanh kan i daw cang, Chin miphun lungrual tein dir ti cang uh ti bantuk hmelchunhnak hna si hram sehlaw a ṭha tuk hnga.\nThantlang peng,Thau Khua ah zuu fa nih fano ngei chizawhpi hnuk a din i chizawh nih ṭha tein a zohkhen tiah September 20 ah theih a si. Kan theih bantuk in Chizawh le Zu cu aa ral taktak mi an si. Chizawh nih Zu a hmuh paoh ahcun a Seh hna, an sa a ei hna, a si nain tutan ahcun Chizawh nih Zu fate hnuk tha tein a dinh.\n“Chizawhpi hi fano ngei a si.September 15(cawmni hnih )ah khan Pu Phir Cung te dum ah zuu fa cu an va tlaih i chizawh nih ei seh tiah chizawh sin ah cun an va chiah. Chizawh pi nih seh loin a fale he a hnuk tu a rak dinh. Zuu fa hi a hmul zong a corhpah cang,” tiah a mit in a hmu mi Thau khuami Pu Thla Bik nih The Hakha Post ah a chim.\nChizawh a ngeitu hna hi September 7, 2020 ah mual a kan liamtaak mi Thau khuahlun um Pu Lian Ci (Ral Za Thang pa) te chung an si tiah theih a si. Atangleiah a video kan chiah i ṭha tein zoh khawh a si. Khuaruahhar ngai a si ko. Credit: The Hakha Post\nNote: Tukum kum hramthok lei March thla chungah Thantlang Peng, Thau khua ah khuaruahhar ngai thil a rak cang bal cang. Atu hi a voihnihnak a can a si cang.\nZuu fa nih chizawhpi hnuk a din\n#Khuaruahhar thawng pakhat (Chizawh le Zuu cu ral an si nain…)Zuu fa nih chizawhpi hnuk a din========================Thantlang peng,Thau Khua ah zuu fa nih fano ngei chizawhpi hnuk a din i chizawh nih tha tein a zohkhen tiah September 20 ah theih a si. “Chizawhpi hi fano ngei a si.September 15(cawmni hnih )ah khan Pu Phir Cung te dum ah zuu fa cu an va tlaih i chizawh nih ei seh tiah chizawh sin ah cun an va chiah. Chizawh pi nih seh loin a fale he a hnuk tu a rak dinh. Zuu fa hi a hmul zong a corhpah cang,” tiah a mit in a hmu mi Thau khuami Pu Thla Bik nih The Hakha Post ah a chim. Chizawh a ngeitu hna hi September 7, 2020 ah mual a kan liamtaak mi Thau khuahlun um Pu Lian Ci (Ral Za Thang pa) te chung an si tiah theih a si.\nPosted by The Hakha Post on Monday, 21 September 2020\nDr. Van Hmun Lian Tikir B nih biachimnak hmanh an pe duh lo timi kong ah fianternak


Motor Le Motorcycle Pah/Tteih Nak Ruang Ah Kum 70 Putar Le A Fanu Kum 11 A Thi Cawlh – Chin 11 News\nMotor Le Motorcycle Pah/Tteih Nak Ruang Ah Kum 70 Putar Le A Fanu Kum 11 A Thi Cawlh\nKyoh Gyi myohne ah mawtaw le mawtaw cycle hmaitonh bak in an I pah/tteih nak ruang ah a hmun ah kum 70 putar pa le a fanu kum 11 cu an nunnak a liam cawlh tiah thawngzamh hmang in thawngtheih a si.\nHi thil a can nak hmun hi Paku ramthen Kyoh Gyi myoh le Mung myoh kalrak lampi zawn mengtung 2/2 pawng ah a si I tuchun June 24, 2020 zinglei suimilam 10 ah khan a si tiah thawngzamh nih an langhter ning cu a si.\nThih nak a tong mi hna kum 70 putar le a fanu kum 11 hi Kyoh Gyi in Mung myoh leiah mawtaw cycle in an kal hi a si I Mung myoh lein a rak ra ve mi mawtaw arang mi pakhat he vanchiatnak ruang ah hmaitonh bakin an I tteih/pah ruang ah a hmun ah an nunnak a liam hi a si.\nAccident nak ruang ah thihnak a tong mi hna fapa hi mawtaw mongtu pa nih a rak zamtak cang hna caah an tlai kho rih lo. A hmun ah thihnak a tong mi pafa hna cu police nih an lak cang hna I an ruak zong zohfel nak an tuah cang hna. Kum 70 putar hi a min ah U Saw Hlah Moe a si I kum 11 a fanu hi a min ah Naw Gli Soe a si tiah theih an si.\nMawtaw mongtu pa a zam mi cu police nih an kawl cuahmah lio zong a si caah pohmah 303 (a)/202 in police nih a hmuh an phonh piak tiah an langhter.


Trump nih Breaking News bak a vun chuahpi hoi cang; Pennsylvania ah thawngpang thar\nUS President election cu a buai chin lengmang cang ko, tu tiang zeihman thil sining fiang cik cek in election commission lei nih an chim phuan kho lo caah mii cu vaivuang in an um can.\nPresident Trump nih breaking news a vun ngei hoi cang, tu tiang mipi an vaivuang tuk cang, Democrat lei Media an rel i, Joe Biden tei ko an ti, Trump social Media ah ca tial mi an rel than i, Trump nih a tei bak lai an ti than.\nPresident Trump nih Election ah teitu ka si tiah a vun chim thang hoi cang/’I WON THE ELECTION!’ tiin Twitter le facebook ah a tial. Trump campaign nih Zarhpi ni ah lawsuit thar an ap than mi ah,\nPennsylvania nih Joe Biden victory certify nak ding caah block tuahnak ding lam an kawl lio. Democrat voters pawl hna cu Repulican pawl vote nak in usa pek deuh an si tiin complaint an tuah\nPennsylvania lawsuit thar ah hin Democrats counties ah ballots thalo mi hna cu remh than ding in caan pek an si lio ah, Republicans counties ah remh thannak ding caan an pe duh hna lo.\nVoters pawl signature etc a fel maw tiah he tiah check an tuah terh mi kong zong tel chi a si. Mah lawsuit hi cohlan piak a si a cun Republican pawl caah thawngtha a si ve lai\nCliff Levine, Democratic National Committee lawyer nih cun voters zeizat dah vote fix than ding in thei terh an si ti a fiang lo ning kong a chim. Biden nih Trump a teinak hi 70,000 leng a si.\nPhiladelphia lei ah Trump’s campaign representatives hna cu mail-in & absentee ballots zoh an sian hna lo ti a chap. Trump legal team nih lawsuit an ap mi hi voihnga hlawn piak an rak si cang kha\nPennsylvania state ah November 23 hi a tling mi certified an tuah nak ding caan a si. Mah hi Trump Team pawl nih block nak ding caah he tiah rian an tuan lio a si. Zeidah a law te lai. Source-RTK\nBe the first to comment on "Trump nih Breaking News bak a vun chuahpi hoi cang; Pennsylvania ah thawngpang thar"\nNihin Hakha lei thawngchia kan thei mi 5 hna. A poi chin lengmang ko\nNihin KIA le KNU thil tuah mi cu MAH caah mangchia bak si hoi cang. A thi mi cazing langter a si\nA faktuk ee!! Bago ah kawl ralkap thil tuah ning cu phuan dih si cang


USA mipi caah thawngtha tuk mi, natein ramdang mi, USA ah rian ttuanmi caah thawngchia\nCoronavirus rungah USA mipi nih an tuar tuk cang caah, Hruaitu a si mi nih an duh zong duh lo zongah USA mipi caah thiltha lam an kawl a hau caah mah bantuk hi an tuah a her cang tinak si ko lai.\nJune 22 ah, US cozah nih mipi sin ah thawngthanhnak a tuah ning ah cun ramdang in USA ah rian ttuan ding in a ra mi poah cu an rian in ngawlter an si cang lai tiah a chim.\nMah bantuk in ramdang in USA ram chungah rian ttuan ding in a rah mi poah, an rian in ngawlter an sinak ruangah Cozah nih a chim ning ah cun USA mipi rian a ngei lo mi an tam tuk caah mah bantuk lam hi kawl a si tiah cozah nih a chim. USA mipi rian a ngei lo mi nih rian ngei hmasa seh, cun a dang rian a um ah cun mah rian ttuan ramdang in a rah mi nih an tuan lai tinak si\nCun USA ram chungah rian ttuan ding in Visa a tuah lio mi pawl zong an Visa dawngter rih a si lai tiah cozah nih a chim.\nUSA cozah nih a chim ning ah cun mah bantuk in USA First policy an kalpi ruangah ramdang in USA ah rian ttuan in a kalpi, riang in dingter ding mi hna cu minung 500,000 in 600,000 karlak an si lai tiah the NBC News nih a langter. Credit-Thengephesizopost\nBe the first to comment on "USA mipi caah thawngtha tuk mi, natein ramdang mi, USA ah rian ttuanmi caah thawngchia"


Chin Arfi Hlasak Thiam Jenevy Sui Nih Mindat Caah Bawmhnak A Pek Mi Cu A Tam Taktak – Buanchukcho\nKawlram hlasakthiam minthang Jenevy sui nih Mindat ral zam pawl cu a rak bawmh len cang hna.Amah nih a bawmh lawng hmanh si loin Mindat ral zaam pawl caah bawmhnak a rak hal piak len hna. Ei le din ding siseh sii ai le thil dangdang hna zong a kuat hna i Mindat ralzaam pawl zong nih cun a thil kuatmi dih lak cu tling tein an hmuhnak kong an rak chim.\nMindat ral zaam pawl lawng si loin kanpalet ral zaam hrang ting 10 le KaYah Demawso refugee ah ting 17 bak a rak hlut cang hna. Tu lio cu ruah ti a tam tuk caah ral zaam pawl cu an har sa ngai hna tiah theih a si. Khuasik lak le ruahsur lakah caan an hmang hna i an nunnak caah ah cun ruah awk an tam ngaingai hna tiah theih a si.\nJenevy Sui nih Mindat ralzaam pawl hrangah minung pathum ihnak ding tlukin thlamte (Tent) 500 in hlu kho ning law ka duh cucu ka saduhthah zong a si. Khua caan a van i thleng bak i fur caan a hung si tikah an sinpi lo taktak ti zong ka theih. Khatlei ah le kan sinpi fawn rih lo tiin a thinlung um mi tete zong a van chim.\nthawngpang dang : SAC ralkap nih Hakha in tlaihkhih mi minung 183 chung ah 90 hrawng hren rih, pahnih nunnak a liam\nApaam Tuk E : Nizaan Mindat-Kanpetlet kar Kahdohnak ah Salai Thang Ling a Nunnak a Liam


Trump nih WHO dantat a tim cang. USA ah mi12,988+ an thi cang i, zahan suimilam 24 ah 1970 bak an thi – Thechinlungnews\nTrump nih WHO dantat a tim cang. USA ah mi12,988+ an thi cang i, zahan suimilam 24 ah 1970 bak an thi\nUS-ah COVID-19 zawtnak ruangah mi 12,988 an thi cang. A damlo mi hi 404,056 an phan cang. Trump cu WHO cungah a thinhun tuk cang i, a celh ti lo. Thawngpang a mak chin lengmang ko cang. President Trump a mawh hrim lo, Vawlei cung pumpi caah ngandamnak lei ah rian ttuantu WHO zong zum kho a si ti lo ee!! China ruangah vawlei chung ramkip ah ngandamnak lei ah rian ttuantu pawl WHO cu USA politician le mipi tampi nih an zum kho ti lo. A poi tak tak cang.\nChina nih lih le hrawkhrawl in WHO cu coronavirus kongah a hman lo mi thawngpang kha a theihter tawn. Mah cu WHO nih a dik maw dik lo ti zoh hmasah loin China nih a chim mi poah kha a hman mi a si tiin vawlei cung ramkip sin ah thawngthannak a tuah tawn. WHO nih China cu thil sining le a dik mi chim le phuan ding in a ti ngam lo caah Coronavirus ruangah atu dirhmun hi kan phan mi asi an ti cang\nPresident Trump cu China le WHO an thil tuah ning ah a lungtlin lo tuk caah WHO sin ah bawmhnak tangka tampi an pek tawn mi cu kan tthum piak cang lai tiah a ti cang. Hi lio ah a ral a si mi Democratic Governors, lawmakers pawl nih cun Trump cu fakpi in an soisel i, Coronavirus Pandemic kongah President Trump cu rian a ttuan mi a tlawmtuk an ti. January 31 ah Trump Administration nih China Travel ban cu Coronavirus ruangah an rak tuah, natein Febuary ni 3 ah WHO nih mah bantuk in China Travel Ban tuah a hau lo tiin USA President Trump cu a ti.\nPresident Trump nih WHO nawl bantuk in thil kan rak tuah lo mi kha thil tha tuk mi a si. China Travel ban a her lo tiah WHo nih recommendation an vun tuah mi kha zei ruang si hnga tiin Trump nih a chim. Atu tiang WHO nih mikip nih mask hmang a herh lo tiah a chim ko buh in US’s Centers of Disease Control nih cun USA mipi hna cu Mask hmang ding in mipi sin ah theihternak a tuah cang. GOP lawmakers pawl nih WHO hi China tangah a um bantuk in an ruat cang i, Sen, Marco Rubio, Florida Republican, said WHO’s Director-general Tedros Adhanom Ghebrevesus should resign because “he allowed Beijing to use the WHO to mislead the glocal community.. ti in a chim\nJanuary ah khan WHO Chief Tedros nih China President cu fakpi in a rak thanthat cang i, Xi Jiping nih coronavirus kong ah a rian ttuan ning cu thanthat awk tlak a si ttin a rak chim cang. Atu hi USA ah mi 11000 hrawng an thi cang i a damlo mi zu 300000 hrawng an phan cang. Mah bantuk in thil a si caahh WHO cu fakpi in soisel le thangchiat a si\nActing Navy Secretary Thomas Modly a rian in phuah a si hoi cang. Zeizong hi China (Coronavirus) ruangah si ko cang hi……..Coronavirus ruangah USS Theodore Roosevlt, Aircraft Carrier Captain Brett Crozier cu a rian in phuah a si nak kong ka ttial cang. Navy Secretary Thomas Modly cu mel 8000 hla Guam lei ah a va zuang i, Captain Brett Crozier cu a rian in i phuah ding in a va chim. Natein USS Theodore Roosevelt Crew members 5000 leng nih USS Theodore Roosevlt, Aircraft Carrier Captain Brett Crozier cu mi raltha, pasal “HERO” bantuk in an thla. Captain Crozier hi COVID-19 zawtnak in damlo in a um ve.\nMah kongah bia le hla a tam tuk caah Acting Navy Secretary Thomas Modly, USS Theodore Roosevlt, Aircraft Carrier Captain Brett Crozier a rian in a phuahtu pa cu a rian in phuah a si ve. President Trump an Monday press briefing a ngeinak ah a chim ning ah cun Acting Navy Secretary Thomas Modly nih, Captain Crozier a rian in phuah a sinak ruang cu US mainland ah Coronavirus an buaipi tuk cang caah mah bantuk in a ra ding mi caan ah a si sual ah cun USA cozah a buaituk lai caah i ralrinnak caah Captain Crozier hi a rian in a phuah tiin a chim.\nThe Pentagon lei in Acting Navy Secretary rian ttuan ding in Acting Undersecretary of the Army, James McPherson an duh. Mah bantuk thawngpang a daih hnuah Navy Secretary cu thim a si lai. Speaker Nancy Pelosi zong nih Modly hi a rian in phuah ding in a ti cang. Atu US Navy Aircraft carrier service khawh lo in mah bantuk a umnak ruang cu Coronavirus ruang a si i, Captain Crozier nih 5000 crew members lakah coronavirus a chonh mi an um cang caah, ralkap tampi an thi sual lai ti kha a phan caah The Pentagon sin ah bawmhnak a va hal mi kha a si. Zeizong vialte hi Co-19 ruangah a si ko cang\nBe the first to comment on "Trump nih WHO dantat a tim cang. USA ah mi12,988+ an thi cang i, zahan suimilam 24 ah 1970 bak an thi"\nA voi 1nak debate an tuah hlan ah Biden nih Trump cu fak tatak in a phomh manh cang. September 26, 2020\nManny Pacquiao zongnih Conor McGregor hi i tthua ding in fehternak a tuah cang. September 26, 2020\nTrump cu 2016 lio i teinak a rak hmuhnak state ah a tla ruangmang cang. September 25, 2020\nBlack Lives Matter mob pawl cu dai an i timh ti lo an zual chin lengmang. September 25, 2020\nMyanmar ram Yangon ttan hmun hma ah phunki covid-19 a ngei mi an karh. September 25, 2020\nUN General Assembly ah Trump nih China a phomh ning cu celh ding a si lo. Trump cu a raltha tak tak September 24, 2020


Dr.Sasa nih Nikhat ah suimilam pali hrawng lawng ka it tawn. – Hakha Cherry\nDr.Sasa nih Nikhat ah suimilam pali hrawng lawng ka it tawn. Zeitluk ka bat le kaa manh lo lak zongah ka khuk kaa bil i, nikhat ah voihnih lengmang Bible ka rel i, thla ka cam zungzal. Dr. Sa Sa .Pathian minung nih ramkhel rian an ttuan ahcun tha a tlung bak. Thazaang tampi kan ngah. Bawipa nih Kawlram le Chin mi caah hmang chin ko seh!\nAdang relthan:BU I ṬHENNAK Zeiruangah Dah Bu Kan I Ṭhen Tawn?Lai (Chin) mi cu kan phaknak ram le kan umnak hmun kip ah zumtu kan si bantukin kan i suahlam hna, a bu tein kan um hna i hmun khatte ah aa puum i Pathian a thangṭhatmi kan si hna. Hmun khat um le khuasak a duh bikmi kan si bantukin bu i ṭhencheu a hmang bikmi le a duh bikmi miphun zong kan si fawn hoi ko rua. Cucaah cun bu ṭhen hi a ṭhatnak a um bantukin a chiatnak tampi a um ve.\nZeiruangah Dah Bu Kan I Ṭhen Tawn? Khrihfabu kan i hruainak hi democaracy, mipi duhnak mipi kut ah nawl ngeihnak kha pek in i hruainak phung a si caah hruaitu upa hna nih an rianṭuannak tete le kum khat chung kommiṭi kip an rianṭuannak le tangka hmuhnak le hmannak tete hna kha mipi sin theihternak tuah lengmang ding a si. Asinain hruaitu kan si ti ruangah pumpak nawl ngeihnak phun in i hruai te hna hman riangmang i Pastor rule, chairman rule le secretary rule ti te hna in i hruai te hna hi bu i ṭhen nakah siivai țha lo an si tawn. Hruaitu nih a tuah awk a simi tuah loin um te hna. Cun mipi sinah lungtlinnak lak duh lo te hna hi an si rih fawn.\nKhrihfabu hruaitu upa nih fian kan herhmi cu pumpak nawl ngeihnak phun in kan i hruai awk a si lo tihi a si. Pastor rule, Chairman rule le Secretary rule ti a um lo caah hman lo ding a si. Baibal bia le mipi duhnak chirhchan in hruaitu dihlak ṭanrual in i hruai ding kha a si i pakhat le pakhat nawl ngeihnak i phawt (Power sharing) si loin ṭuanvo tu i cheuh (Duty sharing) ding tu hi a si deuh. Cucaah hruaitu a simi nih kan hngalh awk cu Khrihfabu rianṭuannak cu cungin tangah (Top-down reletionship) si loin tangin cungah (Bottom-up reletionship) i hruai phun a si ti kha kan philh lo ding a si.\nKhrihfabu ṭhanchonak a dawn biktu le mipi lung nuamh lonak le i ṭhencheunak a chuahnak a hrampi cu hruaitu upa hna zumhnak feh lo le thlarau in khah lo ruangah le keimah timi lungput ngei in upa si i cuh te hna hi an si. Cun pakhat le pakhat i hmu thiam loin i entainak le biaral i dohnak te hna hi bu i ṭhencheu nakding ah a zual khun. Cu lawng si loin kan zumhning le pomning aa khah lo tikah pakhat le khat ruahpiak zia thiam loin mah zumhnak le duhnak lawng kha hmai suanternak nih bu chung lung i hmuh lonak le bu ṭhennak tiang a chuahpi rih fawn.\nHruaitu upa nih kan ṭuan awk rian kha fel tein ṭuan loin kan tlolh sual, kan daithlan sual tikah a hnuah cun bu chungah chambaunak tete kha a hung langmi ruangah le kan ṭuan lo ding rianpi hna vaa sawhkalh len i vai i thelh len, mi rian hna va ṭuankanh te hna ruangah hin lung i fahternak le lung i hmuhthiam lonak a chuak tawn i hi a cunglei i kan ṭialmi hna hi Khrihfabu ṭhanchonak a dawn biktu a si pinah bu i ṭhennak a hrampi bik cu a si. Cucaah cun hi hna hi Khrihfabu hruaitu a simi paoh nih i ralrin dingah kan herh ngaingaimi hna cu an si.\nBu ṭhen hi Khrihfabu a ngan tuk ahcun inndang chuah i, i ṭhen ah a ṭha ko. Cun Khrihfabu pakhat chungah zumhnak i khah lo le zumhnak aa dan a si ahcun i ṭhen a ṭha ko, i ṭhen ding a si fawn ko. Asinain upa si i cuh ruang te hna le i rem lo ruang te hna i bu i ṭhen cu a ṭha lo, zoh hrim a chia kho tuk. Lai mi cu bu kan i cheu kan i ṭhen tikah i huat , i rem lo le i chawnh duh ti lo hei ti bantuk te hna nang maw kei timi lungput kan ngeihmi te hna hi a poi bikmi a si.\nA reltu Bawipa nih thluachuahnak in pe ko hna seh.Dinnak kha a cat lomi tiva bantukin luanter camcin ko u (Amos 5:24).by-Salai K. Biak Lian Thawng\n1988 in kum 20 renglo hnu 2013 ah Rangoon ka phan tthan.


LUNGTHLEN IN KHUAL TLAWNG USIH | Radio Veritas Asia\nLUNGTHLEN IN KHUAL TLAWNG USIH\nKhuacaan nih a sining in aa thlen lio ah, kum zong nih a hlun thliahmah.. Pangpar hna zong pakhat a ttil hnah thar pawl an cawrh. Sining le thlen ning an langhter cio. Athar, a thar leiah kaar an hlaang cio. Hi hna hi leicung thil sining a hlunhnak le a tharnak sining lawngte an si.\nAsi ahcun, kannih vialte zonghi mah i thlennak lam cung ah aa chokmi lawngte kan va si i zei bantuk thlennak dah kan lonh cang. Minung tiah vawlei cung kan rak luh ka in, hngalh thiamnak kan rak ngeih ka in, ngakchia, mino in upa ti in i thlennak kan tong cio ko lo maw? Hi bantuk thlennak hi cu pumsa thlennak kan ti khawh ko. Hi bantuk pumsa thlennak a lonh thluahmah mi kan nih hna hi lungthin lei thlennak ah kan cu zaa kan fek kho cang maw? Nikhat hnu nikhat kan kum lawng a tthang i lungthin lei ah kan ngakchia tuk rih da ra. Ngakchia bantuk in "Si duhnak" lawng kha papek in si a herhmi siding papek kan philh sual tawn maw? Asiloah hramhram in i chit in kan duhnak lawng hi a dik a hman mi thlennak lei a hoih maw ti hi mah le mah i chek hlat a hau cang.\nKan hmet lio nak in midang cungah theihthiamnak kan ngei deuh cang maw, bawmhnak, zangfahnak te hna kan ngei deuh maw, hawi dang caah tiin `hatnak kan tuah khawh pah cang maw? Siannak lungthin te hna kan ngei pah cang maw. Hi vialte "maw" hi kan tlinh le tlinh lo mah le mah i chek kan hau cang.\nPathian fa kan si bantuk in Khrih lungput ngeih ding ah kan cinh, kan zulh khawh lawngah Pathian fa taktak a dik a hmaanmi kan si lai. Nikhat a liam fate kaar kan hlaan mi cu pumsa a dih donghnak lei thlaan hmun leiah kan kal thluahmah ti hi hngalh zungzal a hau. Nikhat khat cu hi vawlei cung in ka chuak lai ti a hngal pengmi kannih vialte nih zeitik caan poh ah ka kal kho ti kha hngalh tthan in a dik a hmaanmi i thlennak ni le caan kha kan sersiam awk a si cang. Kan pumsa caah a herhmi ti rawl vitamin kan ei din bantuk in thlarau lei ca zong ah nifatin kan tonmi harnak phunzakip caah thlacamnak in thazang i laak kan hau. Zungzal in kan duh a tling kho lai ti duhnak a si lo. Zuamnak kan ngeih a hau.\nMinung kan si bantuk in kan nun chungah minmei nih maw dihlak in a khuh chel le ruahpi a han i ni a tlaan caan ti hi kan tong cio ko lai. Minung sining bantuk in thinhun, aipuan, thangchiat, ceihphai, mawhchiat ti bantuk te hna hi kan nun chungah hrial awk a ttha lo mi hna an rak si. Asinain hi hna hi kan zia ah a can lo ding a biapi tuk. Hi bantuk ziaza hna kan rak ngeih sual ahcun, zawrter deuh, tthumh deuh kan i zuam ahau lai. A zapi kan hlawt khawh lo hmanh ah ni nikhat a liam fa te zia tthalo pakhat te tal cu hlawt khawh a hau. Hakkauhnak he kan nun caah kan sining in nun khawh lo, thintawinak he kan nun caah piahtana phun zakip khawntthek a laami sinak, duhfahnak he kan nun caah hna a ngam kho lo mi nunnak ti bantuk ... hi bantuk thil a si mi hi duhnak lungthin lawng kan zulh caah a si. Keimah lawnghi a dikbik a hmanbik ka si tiah kan i ruah sual tawn. Mi kong ceih cu kan duh ngai nain kan kong an kan ceih cun kan duh hrimhrim lo. Midang mawhchiat cu kan thiamngai i kanmah tu cu fak lawng kan duh. Hi bantuk thil a cangmi hi mah le mah i hngalh lo, hngalh ding zong i zuam lo ruang ah a rak si.\nKeimah ruangah a ngaih a chiami hna, ruahchannak a dongmi hna, zeizat dah an um cang, ka bia kaa khat ruangah midang ruamam a tlak tertu biafang voi zeizat dah ka chim cang ti kha, vun kawl `han lengmang a hau.\nNa ziaza a tthalo mi pawl na vun kawl khawh ahcun na thinlung chungah i thlennak a rak sem cang lai. Mah le mah i hngalh hi a biapi tuk hringhran. Hi bantuk hna hi kan nunnak a kan thlenpiak tu lam a rak si. I thlennak lungthin kan chung a rak luh ah khan cun kanmah le kanmah kan i hngal cang tinak a si. Hmanungbik kan i tinhmi cu, vancung ram a si awk a si. Vancung ram minung si khawh awkah vanram kalnak lehhmah (Visa) hmuh khawh ding i zuam a hau. Vancung ram kalnak lehhmah cu kan nun chung kan ziaza thil`ha kan tuah mi pawl hi a rak si ko.\nNihin in thaizing ah a thleng mi caan ah a nungmi kannih vialte hi dawhngai in aa thlengmi THAIZING chung luh khawhnak caah kan lungthin vialte kha vun remh cang u si. Zungzal a hmun hnga dingmi kan thlarau caah vanlei cuanh in, ni fatin thlennak pangpar dawh te i tonh in kan nunchung dawtnak he vanram lei khual tlawnnak ah i thawh cang usih.


Chin State Chief Minister Thil Tuahmi Cu A Poi Taktak Lai! Tih A Nung! – Chin 11 News\nChin State Chief Minister Thil Tuahmi Cu A Poi Taktak Lai! Tih A Nung!\nPosted By: victor victor April 28, 2020\nSalai Ngun San Aung| April 28, 2020| Kalay lei lam cu Hakha Thar mino nih zaanghleicawi in an hngah i April 27, 2020 zanlei suimilam 7:30 tluk ah Kalay in a rak phanmi khual pakhat cu Chief Minister nih rak thlah uh a ti hna caah Quarantine ah chia loin an thlah tiah theih a si.\nHi kongah Hakha Thar mino hruaitu Hniang Bik Hu nih, “April 27 zanlei suimilam 7:30 hrawngah Land Crusher in U Sein Taung timi pa a phan. Lailenpi ah Vanlawng tual cawh rian a tuanmi ka si. Chief Minister nih kan rian kong he pehtlai in meeting a ka auh caah a rami ka si a ti. Facility Quarantine ah na um a hau. Cucu na duhlo a sile tuzan cu hika gate ahhin na riak lai I thaizingah tuanvo ngei cozah upa sinah kan in ap lai kan ti. Cu zong cu a duh lo, amah hi Kawl holh in a holh nain Kawl tak cu a lolo, kanmah Chinmi Kalay hrawng ummi ka lawhter ko. A ratnak zong hi Kalay in a si. Tlawmpal ah Chief Minister PSO pa nih a rak chawnh i nawl chuah cangmi a si i Hakha na phak cang ahcun nawl na zulh hau ko, a silo le Chief Minister chawnh a hau lai a ti. Cun Palek zong nih an rak kan chawnh i thlah awk a tha lai lo maw an kan ti. Kan sang khuabawi kan hei chawnh i a rat in Chief Minister le a dangling he an ichawn lengmang I a donghnak ah Khuabawi pa nih Chief Minister pa nih rak thlah uh a ti i thlah ko ulaw a kan ti. Kan lung a tling lo ngai. Mizei an si hmanh ah nawl cu zulh cio ding a si ko tiah kan ruah, asinain lung nuam lo ngai in kan thlah ko” tiah a chim.\nNgandamnak lei minister Pu Pau Lun Min Thang nih “Hi kong hi zeihmanh ka thei lo. UNICEF in Ko Saing zong nizan ah Hakha a phan i Quarantine chiah a duh lo nain a si kho lo, nawl cu na zulh a hau ka ti i Nah-tah-lah ah Facility Quarantine in a um ve ko” tiah a chim.\nHakha Thar Khuabawi Pu Tawk Lian nih, “Kanmah nih biafiang kan thei ve lo. Htwe Oke (GAD) nih Chief Minister nih rak thlah uh a ti ee an kan ti I kan thlah ko. Chief Minister he kan ichawn lo” tiah a chim.\nNgandamnak lei Minister Pu Pau Lun Min Thang nih, “Tu hi Lockdown ngaingai kan si rih lo caah mi lutchuak kan kham ning hi tlawmpal cu tuaktan deuh I rikhiahmi kan ngeih ah a herh men lai ti zong ka ruat. A ruang cu cozah zung in rianpipa ruangah a tlungkal mi le herh pipa a ngeimi hna kan kham hna i Quarantine I kan chiah hna tikah rianhma a kal lo I lohma vialte a dir dih sual lai ti phan awk a um. Tahchunhnak ah nihin hi Yangon in Ventilator hlut dingah a rak tlung hnikmi an um I cu hna cu Facility Quarantine ah ni 21 cu chiah ding ti hna usilaw mi zeihmanh nih an tlung duh lai lo. Cucaah kan tawlrelning hi tlawmte cu kan tuaktan than deuh a herh ko men lai” tiah a chimchap.\n“Hi kan tuanmi rianhi kanmah sang mino te nih zaanghlei cawi in an tuanmi a si i a herhmi caah KMSS bawmh ka hei hal hna tikah Kuttawlnak dur nga, Mask tom nga le tak linh le linh lo tahnak pawl an kan bawmh an cungah kan ilawm taktak. Kanmah Hakha Thar ca rian kan tuan ti zong a si lo, Hakha pi kan himbawmnak dingah kan tuinmi a si. Cun mitku feh le thabaa tein kan fale nih lam an hngah i suimilam cuzat hnu lut ti lo ding tibantuk zong tha tein ca an tar ko caah mi zeipaoh nih cucu zulh cio awk a si. Chief Minister minung an si pek, Hluttaw Chairman minung an si pek ah nawl zulh in kha ti i an kan thlah ter tikah mino zong an thazaang a zor ngaingai. Zan suimilam 6 hnu I a phanmi cu khuachung luh tiloin gate te ah khan riak hna sehlaw a thaizingah cozah lei he an ichawnhbiak hnu ah a herh ning in luh a herhtuk si le an luh ding asi ko. Tu bantuk thil a um hi cu a nuam lo ngai. Cozah nih zeidah kan herh ti zong an kan hngalhpi ding a biapi ngai ngai” tiah Hakha Thar Khuabawi Pu Tawk Lian nih a chimchap.\nHi kongah Chief Minister he a PSO he kan pehtlaih hna nain an phone aa off caah pehtlaih khawh an si lo. April 27 hnu in Hakha khuachungah herh ngei set loin aa chawkletmi le Mask felfai tein aa hup lomi cu dantatnak an tuah hna I a nikhatnak ah minung 32 dan an liamter hna tiah theih a si. Cun zan 10:00 in deilei 5:00 kar hohmanh leng chuah ti lo dingin nawl zong an chuah cang tiah theih a si.